
Să cerem pocăință 


Azi, 5 aprilie 2020, în Duminica Sfintei Maria Egipteanca, am cerut un cuvânt 
Maicii Siluana Vlad, Stareţa Mănăstirii Sfântului Siluan Athonitul din laşi, rugând- 
o să ne îndrume în rugăciunile pe care le facem către Sfântul Nichifor cel lepros. 


Intrebare: Maică Siluana, ce anume ar fi cel mai potrivit să-i cerem Sfântului Ni- 
chifor cel lepros, care se dovedeşte a fi un ocrotitor şi tămăduitor în vremea 
acestei epidemii cu coronavirus? 


Răspuns: Să-l rugăm să ceară pentru noi tămăduire pentru nesimţirea sufletului, 
pentru uitarea care ne stăpâneşte mintea, pentru lipsa bucuriei. Să-l rugăm să ne fa- 
că părtaşi la bucuria suferinţei pe care a trăit-o atât de dumnezeieşte. Dar întâi şi 
întâi să ceară pentru noi pocăință, ca să ne vindece Domnul de nesimţire, de nesim- 
țirea sufletească, de amorţirea şi întunecarea minţii. 


Mulţumim Sfinte Nichifor, mulțumim că eşti cu noi, mulţumim că nu ne părăseşti, 
deşi merităm. 


Doamne lisuse Hristoase, pentru rugăciunile Sfântului Nichifor cel lepros, milu- 
ieşte-ne pe noi. Amin. 


Rugăciune de pocăință către Sfântul Nichifor cel lepros 


Sfinte părinte Nichifor, cu nespusa ta blândeţe şi bunătate pleacă-te asupra noastră 
a sărmanilor, celor care te rugăm, şi cere de la Domnul pentru noi grabnică tămă- 
duire de cumplita nesimţire a sufletului, cea care ne îndobitoceşte şi ne alipeşte cu 
totul de materie. 


Dăruieşte sufletelor noastre leacul trezviei şi al rugăciunii, care tămăduieşte uitarea 
şi nestatornicia minţii. 


Luminează-ne şi pe noi a pricepe darul cel mare pe care Domnul ni-l face învred- 
nicindu-ne a trăi în aceste vremuri ale pătimirilor, în care e tăinuită marea bine- 
cuvântare şi bucuiie de a urma crucii lui Hristos. Însuţi-ne învaţă, Sfinte Nichifor, a 
ne face părtaşi la bucuria suferinţei pe care tu ai trăit-o atât de dumnezeieşte. 


Iarăşi şi iarăşi cere de la Domnul pentru noi pocăință, spre a fi vindecaţi de nesim- 
țirea sufletească şi de amorţirea şi întunecarea minţii, ca astfel să ne trezim la viaţa 
cea adevărată a lui Dumnezeu. 


ţi mulţumim Sfinte Nichifor pentru ocrotirea ta, îți mulţumim că eşti cu noi, îţi 
mulțumim că nu ne părăseşti, măcar că după faptele noastre am merită acest lucru 
cu prisosinţă. 


Fie ca rugăciunile tale să ne străjuiască în toate zilele vieţii şi să ne vindece de 
sufleteasca orbire, care nu ne îngăduie să vedem slava cea veşnică a Tatălui şi a 
Fiului şi a Sfântului Duh. Amin. 


Viaţa şi proslăvirea Sfântului Nichifor cel lepros 


În anul 1890, în insula Creta, venea pe lume un prunc care avea să fie botezat de 
către părinţii săi cu numele Nicolae. EI s-a născut în familia Tzanakakis din satul 
Sirikari, o pitorească aşezare a regiunii Chania. Tatăl şi mama sa erau ţărani cre- 
dincioşi, creştin ortodocşi, însă datorită împrejurărilor vitrege, ei au murit încă de 
pe când băieţelul era mic. 


Rămânând orfan de ambii părinţi, micul Nicolae a fost crescut de bunicul său, care 
ţăran fiind, l-a învăţat de mititel cu munca şi iubirea de osteneală. 


Când Nicolae a crescut mai măricel a fost îndrumat să înveţe o meserie şi să intre 
în ucenicie. Astfel, la vârsta de treisprezece ani, Nicolae a plecat în Chania, unde a 
devenit ucenicul unui frizer. 


La scurtă vreme după ce a deprins meseria, s-au ivit cele dintâi simptome ale leprei 
sau bolii lui Hansen ! - pe trupul lui Nicolae s-au arătat primele semne ale acestei 
maladii. Dat fiind că boala era contagioasă şi inspira deopotrivă teamă şi repulsie, 
pe atunci toţi bolnavii de lepră erau închişi într-o colonie, aflată în insula Spina- 
longa, într-o leprozerie care fusese supranumită „mormântul morților vii”. 


Avea pe atunci spre paisprezece ani şi încă nu era pregătit pentru a înfrunta toate 
greutățile vieţii. Când el a văzut semnele bolii pe trupul său şi a priceput că e le- 
pros, s-a tulburat mult din pricina poverii abătute asupra lui. Nu avea pe cineva în 
care să-şi pună nădejdea afară de Dumnezeu, iar boala nu-i îngăduia să aibă încre- 
dere în nimeni pentru că toţi - pentru a rămâne ei înşişi sănătoşi - s-ar fi lepădat de 
el şi l-ar fi îndepărtat. 


1 Lepra este o boală infecțioasă provocată de Mycobacterium lepromatosis, agent patogen des- 
coperit în anul 1673. Manifestările bolii sunt tardive, cel infectat putând să rămână asimpto- 
matic de la 5 la 20 de ani. Între simptome se numără şi excrescenţe inflamatorii ale nervilor, ale 
tractului respirator, precum şi ale pielii şi ochilor. În forma gravă a leprei, carie, e şi conta- 
gioasă, apar pete mari pe piele, inflamații în ramificaţiile sistemului limfatic şi nervos, descom- 
punerea ţesuturilor cu tumefieri şi ulceraţii, iar acestea din urmă se pot extinde în muşchi, ten- 
doane, oase şi organe, moartea datorându-se infecțiilor bacteriene secundare. Se crede că lepra 
se transmite în condiții igienice deficitare şi între cei aflaţi în stare de subnutriţie, împrejurări ce 
determină o slăbire accentuată a sistemului imunitar. În 1947 s-a descoperit tratamentul leprei, 
având la bază sulțfamidele, durata vindecării întinzându-se de la o lună la mai mulţi ani (cf. Ro. 
Wvikipedia; org wiki Lepră). 


Pe la şaisprezece ani, când semnele bolii au început să fie tot mai vădite, el s-a te- 
mut tot mai mult să nu fie prins şi închis în leprozeria din Spinalonga. De aceea a 
fugit pe ascuns în Alexandria Egiptului. 


Aici a lucrat la un frizer şi bărbier din oraş, câştigându-şi traiul şi făcându-se cuno- 
scut în obştea grecească a Alexandriei. Fiind cu bune obiceiuri, plăcut la înfăţişare 
şi deschis către semeni, a fost plăcut de comunitatea grecilor. 


Nicolae a fost îndrăgit şi de către clericii Patriarhiei Alexandriei, de la care a primit 
sfaturi bune şi care i-au mijlocit un pelerinaj la Locurile Sfinte. 


Nicolae a pornit cu bucurie spre Ierusalim, izbutind să se închine Sfântului Mor- 
mânt al Domnului. Avea şaptesprezece ani, iar singura lui nădejde nu mai putea fi 
decât Dumnezeu. De aceea s-a încredinţat Lui cu lacrimi, cerându-l să-i dea putere 
pentru toate cele ce vor veni peste el şi să-i poarte de grijă până în cele din urmă 
clipe ale vieţii. Îmbărbătându-se cu rugăciune, tânărul Nicolae şi-a asumat, pe cât i- 
a fost cu putinţă, crucea leprei pe care Domnul Hristos 1-0 încredinţase. 


Întorcându-se în Egipt, pe măsură ce anii treceau, boala sa era tot mai greu de 
ascuns, îndeosebi rănile de pe mâini şi faţă. Acest lucru îl neliniştea tot mai mult, 
având temeri să nu fie închis pentru totdeauna în leprozerie. Fiind foarte îngrijorat 
şi-a deschis sufletul unui arhiereu de la Patriarhia Alexandriei, împărtăşindu-i 
durerea sa. 


Plin de dragoste, acest episcop l-a încurajat pe Nicolae, povestindu-i despre Lovok- 
pmeio; azilul-spital pentru leproşi din insula Chios. Apoi i-a trimis o scrisoare 
părintelui Antim Vagianos - cunoscut şi ca Sfântul Antim din Chios - care avea 
grijă de leprozerie, spunându-i despre Nicolae. 


Om milostiv, Sfântul Antim a dorit să-l primească pe tânărul frizer, aşa că acesta a 
pornit spre Chios, având pe atunci 24 de ani. 


Văzând Sfântul Antim că Nicolae este un tânăr vrednic şi are un caracter integru, l- 
a ţinut pe lângă el, lăsându-l să vadă tot mai mult din nevoinţa sa de rugăciune. 


Astfel s-a pus început urcuşului lăuntric al lui Nicolae, fără ca el să ştie că se afla 
în preajma unui bărbat dumnezeiesc, care ajunsese la adâncuri de rugăciune greu 
de bănuit. 


Sfântul Antim, dimpreună cu Sfântul Nectarie al Eghinei avuseseră acelaşi părinte 
duhovnicesc, anume pe Sfântul Pahomie din Chios. 


Leprozeria era constituită din mai mult de treizeci de căsuțe pentru leproşi, o 
cantină şi o farmacie, având în centru un locaş de rugăciune. 


In bisericuţa Sfântului Lazăr a azilului se găsea o icoană făcătoare de minuni a 
Maicii Domnului Ascultătoarea (Panăghia Ypakoi). 


Nicolae a început să-şi deschidă tot mai mult inimă spre dragostea lui Dumnezeu şi 
a râvnit la o viaţă de rugăciune şi trezvie. 


După doi ani, stareţul Antim a hotărât că Nicolae e pregătit să fie tuns în cinul mo- 
nahal, dându-i numele de Nichifor, care înseamnă „purtător de biruinţă”. 


În Chios, alături de părintele său Antim, monahul Nichifor s-a sârguit în osteneala 
rugăciunii vreme de mulţi ani, cu toate că odată cu trecerea vremii era tot mai schi- 
lodit de boală. Însă Nichifor s-a dăruit cu răbdare mucenicească nevoinţelor trez- 
viei şi rugăciunii neîncetate. lar Sfântul Antim îl îndemna spre lupte duhovniceşti 
purtate fără preget, zi şi noapte. 


Tratamentul leprei a fost aflat în anul 1947, iar cuviosul Nichifor a fost primit în 
Chios în anul 1914. În acest răstimp, trupul său s-a acoperit treptat de tot mai multe 
răni „jar ochii au început să-şi piardă vederea.” Cu toate acestea el a iubit postirea 
şi nevoinţa, purtându-se caun adevărat ascet. 


După mărturisirea maicii Vriena, de la Mănăstirea Maicii Domnului din Chios, 
monahul Nichifor până şi apa o bea cerând binecuvântare. Uimitor lucru: om bol- 
nav, om care lua medicamente neîncetat, până şi apa să o bea cu binecuvântare!). 


În bisericuţa închinată Sfântului Lazăr, cuviosul Nichifor citea sfintele slujbe atât 
dimineaţa cât şi seara. Dimineaţa citea Utrenia, iar după amiaza Pavecerniţa cu 
Acatistul Buneivestiri. În duminici era protopsaltul aşezământului, iar când a înce- 
put să-şi piardă vederea, ştia pe de rost multe tropare, dar şi pericope din Apostol. 


Cu toate că boala sa înainta, Nichifor nu s-a ferit de munca pământului şi a lucrat 
cu stăruinţă în grădina azilului. 


Intre el şi cuviosul Antim s-a desăvârşit o legătură care i-a pecetluit itinerariul du- 
hovnicesc. 


Părintele Teoclit Dionisiatul, în biografia închinată Sfântului Antim din Chios, 
spune despre cuviosul Nichifor că era îndeaproape următor al dascălului său, încât 
duhovniceşte „nu s-a depărtat de el nici măcar cu un pas”. 


Fiind nedespărțit de cuviosul Antim, călugărul lepros s-a învrednicit să vadă multe 
minuni săvârşite de stareţul său. Pe toate acestea le-a cuprins într-o mărturisire 
scrisă, cele mai multe dintre cele descrise fiind tămăduiri şi sloboziri ale îndră- 
ciţilor. 


Monahul Nichifor locuia singur şi a ajuns să se roage multe ceasuri în vremea nop- 
ţii, făcând nenumărate metanii, iar ziua era blând şi paşnic, necertându-se cu ni- 
meni vreodată. Sfântul Antim era singurul înaintea căruia îşi deschidea inima şi îi 
încredința toate tainele inimi. 


Crescând duhovniceşte, Nichifor a priceput că stareţul său era înaintevăzător, dar 
deopotrivă primea şi vederea Luminii nezidite în vremea Sfintei Liturghii. 


În anul 1947 s-a descoperit tratamentul leprei, iar în 1957 leprozeria din Chios s-a 
închis şi cuviosul Nichifor s-a strămutat, dimpreună cu alţi pacienţi ne vindecaţi, la 
Spitalul Sfânta Varvara din Atena. 


Pe atunci, bătrânul călugăr Nichifor se apropia de 67 de ani, ochii săi îşi pierduseră 
vederea, iar faţa şi membrele sale schilodite purtau semnele crâncene ale leprei. 


La Spitalul Sfânta Varvara trăia părintele Eumenie Saridakis, care în tinereţe se 
îmbolnăvise şi el de lepră, dar prin tratamentul cu sulfamide şi-a redobândit sănă- 
tatea. Însă monahul acesta, cu toate că s-a vindecat, a rămas să-i slujească pe cei le- 
proşi, pentru că el însuşi fusese unul dintre ei. El se rugase şi ceruse lui Dumnezeu 
un părinte care să îl călăuzească în lucrarea rugăciunii, iar Domnul i-a împlinit 
Celeiea - 


* Despre pătimirile leprei, starețul Eumenie spunea: „Erau dureri cumplite, de parcă un cârlig 
de fier îmi smulgea carnea de pe spate şi o arunca jos”. Însă în rugăciunea sa, el rămânea stă- 
ruitor şi, cu mâinile ridicate, zicea: „Hristoase, îți mulțumesc pentru Crucea pe care mi-ai tri- 
mis-o. Mare este Crucea, mare şi învierea. Trimite-mi numai un om care să mă înveţe rugă- 
ciunea inimii” (cf. Mitropolitului Neofit — https:(//www.youtube.com/eGKWGUaPNvE) „starețul 
Eumenie a rămas şi l-ă îngrijit pe Sfântul Nichifor, a avut grijă de toți leproşii şi le-a închis 
ochii pe rând şi s-a sfinţit şi el. Acum îl văd unii în Cer şi are aceeaşi vrednicie ca Sfântul Paisie 
Aghioritul, fiind deopotrivă ” (cf. mitropolitul Neofit - https://www.youtube.com/eGKWGUaPNvE ). 


La scurtă vreme, având încredințare de Sus, Sfântul Antim din Chios a luat legă- 
tura cu părintele Eumenie pentru a lua în grijă un monah lepros). Nimeni altul 
decât cuviosul Nichifor. Scriindu-i lui Eumenie, Sfântul Antim i-a spus că îi va 
dărui, „o comoară a Maicii Domnului” - un călugăr lepros, încredințându-l că „da- 
că până în sfârşit îl vei sluji, tu însuţi vei deveni desăvârşit.” 


Pe această cale părintele Eumenie a devenit ucenic al Sfântului Nichifor cel lepros. 
În amintirile lui Isaia Iavroglu ?, se păstrează o întâmplare cutremurătoare, din 
vremea Postului mare a anului 1963, când cu câţiva colegi de gimnaziuz au vizitat 
secția pentru leproşi a Spitalului Sfânta Varvara. Lui Isaia şi celorlalți elevi, aflați 
în vizită cu coordonatorul lor, a socotit cuviosul Nichifor să le încredinţeze ceva 
din taina luptelor sale duhovniceşti. 


După ce Sfântul Nichifor i-a primit binecuvântându-i a început să le spună băieţilor 
despre războiul nevăzut. Cuviosul, care primise şi darul înaintevederii, a socotit că 
tocmai aceşti copii cu inimă curată pot purta peste vreme mărturia faptelor pe care 
le va destăinui, iar prin lucrarea Duhului Sfânt lucrurile s-au petrecut întocmai. 


Aşadar Sfântul Nichifor le-a mărturisit despre lupta fizică, direct cu diavolul şi spre 
încredințare, le-a arătat pe o mână a sa zgârieturile pricinuite de vrăjmaşul. Apoi 1- 
a sfătuit pe băieţi să îşi pună toată osârdia în rugăciune şi să aibă ca ajutor necur- 
mat Crucea lui Hristos, de care diavolul se cutremură şi fuge. Neîndoielnic că toate 
cele petrecute în odaia cuviosului au lăsat o impresie foarte puternică în inima ele- 
vilor care l-au vizitat. Întâmplarea aceasta s-a petrecut cu zece luni înainte ca 
marele nevoitor Nichifor să treacă la cele veşnice. 


Privind mai în adâncime cele istorisite, nu putem să nu ne uimim de prea înţeleapta 
purtare de grijă a lui Dumnezeu, care a rânduit să ajungă până la noi întâmplarea 
aceasta. De asemenea, dacă cumpănim duhovniceşte putem înţelege lucrarea 
dumnezeiască a cuviosului Nichifor: cu trupul era răstignit pe crucea bolii sale, 
cruce pe care o purta prin neîncetată mulţumire către Dumnezeu; cu duhul era pe 
crucea trezviei prin rugăciunea de toată vremea, împlinirea poruncilor Evangheliei 
întru unirea minţii şi a inimii cu Dumnezeu. 


Prin mărturiile care ne-au rămas şi despre alte lupte simţite ale Sfântului Nichifor 
cu dracii, putem în trezări măsura acestui bărbat plin de umilinţă, care prin starea 
exterioară a vieţii sale putea trece cu totul nebăgat în seamă. Insă în taina adâncă a 


* Vezi mărturia acestei persoane în volumul: Simon Monahul, Sfântul Nichifor leprosul, făcătorul 
de minuni (1890-1964), Editura Ilona, Bucureşti, 2017, pp. 51-52. 


inimii sale sălăşluia toată puterea şi slava dragostei şi unirii cu Hristos. Dintru 
aceasta avea stăpânire să lege dracii prin puterea rugăciunii şi a Sfintei Cruci şi să-i 
silească pe aceştia să spună pe cine au - mai ispitit şi cele ce s-au petrecut. Lupta 
simțită cu dracii adevereşte faptul că diavolul nu mai avea nimic din lucrările sale 
întru cuviosul Nichifor, că fuseseră stârpite toate înşelăciunile cele subțiri ale 
părerii de sine, săvârşindu-se întru el unirea cu Hristos, cel care însuşi mărturisea 
despre Sine: „Vine stăpânitorul acestei lumi şi el nu are nimic întru Mine” (loan 
14, 30). 


Cuviosul Nichifor murise cu totul pentru păcat şi se îngropase cu dragoste şi râvnă 
în smerenia cea mai presus de minte a Domnului lisus. Vedea şi îmbrățişa lumea 
cu ochii Fiului lui Dumnezeu, simțămintele şi cugetele sale erau ale Lui, căci do- 
bândise mintea lui Hristos. 


Însăşi Lumina cea nezidită i se făcuse sălaş de taină Sfântului Nichifor cel lepros. 
Spre deplină încredințare ne stă o întâmplare cu totul neîntâmplătoare, iconomisită 
de Duhul Sfânt şi mărturisită de părintele Eumenie, ucenicul care îl slujea pe cu- 
viosul. 


Acesta, purtându-i de grijă întru toate cele care îi erau de trebuinţă, îi pregătea 
mâncarea simplă, îl schimba, îi curăța urechile, îi făcea focul şi ii aducea puţinele 
lucruri de care cuviosul avea nevoie, el întotdeauna mulțumindu-se cu puţin, spre a 
nu împovăra pe nimeni. Părintele Eumenie purta grijă de bătrânul Nichifor cu 
multă dragoste, slujindu-l ca pe propriul său copil. 


Cei care au îngrijit persoane bolnave sau cu infirmități pe o perioadă mai îndelun- 
gată, poate chiar câţiva ani, ştiu că oricât te-ai strădui cu puteri omeneşti şi oricâtă 
bunăvoință ai avea, sunt clipe sau poate răstimpuri în care răbdarea şi atenția față 
de cel suferind se pot împuţina. lar acest lucru se petrece ca să ne încredințăm 
deplin lui Dumnezeu, întru toate ale noastre, precum însuşi Domnul a grăit: „Fără 
de Mine nu puteţi face nimic” (loan 15,5). 


Aşa s-a întâmplat şi cu părintele Eumenie, păstrându-se o mărturie în care se po- 
vesteşte cum din neatenţie l-a lovit pe cuviosul Nichifor la un picior. Însă toate 
aceste împrejurări au avut şi un scop mai adânc, fiind o tainică pregătire pentru o 
altă întâmplare, care avea să adeverească cu prisosință măsura dumnezeiască a bă- 
trânului Nichifor. 


Aşadar, într-o seară, părintele EFumenie i-a dat cuviosului să mănânce şi apoi l-a 
pregătit pentru somn - ŞI, după ce a isprăvit toate acestea, s-a retras la chilia sa spre 
a-şi face canonul de rugăciune şi a se odihni. 


După ce s-a aşezat în pat, nicidecum nu-i venea somnul pentru că lăuntric îl îmbol- 
deau cugetele şi îi spuneau că poate e ceva ce n-a isprăvit cu bine în odaia 
cuviosului. 


Apoi, i-a venit gândul că poate n-o fi închis bine uşa sobei şi a început să se 
îngrijoreze ca nu cumva din neatenţia lui să se întâmple vreun necaz cu părintele 
Nichifor. 


Atunci s-a ridicat din pat şi mergând în linişte la chilia cuviosului s-a gândit că ace- 
sta a adormit. lar ca nu cumva să-l trezească, nu a mai cerut binecuvântarea de a 
intra înăuntru, aşa cum îndeobşte obişnuiesc monahii: „Pentru rugăciunile Sfinților 
părinților noştri, Doamne lisuse Hristoase, Dumnezeul nostru, miluieşte-ne pe 
no”, aşteptând apoi să primească răspunsul „Amin”. 


Și, de îndată ce a deschis uşa şi a intrat, i-a fost dat să vadă că Sfântul Nichifor 
nicidecum nu dormea. Şi nu numai că nu dormea, ci se ruga, plutind în văzduh, ca 
la un metru de podea, cu braţele ridicate în rugăciune şi faţa strălucindu-i nease- 
mănat mai covârşitor decât soarele. Făcându-se părtaş unei asemenea înfricoşate 
privelişti, din pricina uimirii, pentru un răstimp părintele Eumenie a încremenit 
lăuntric, iar când şi-a venit puţin în simţiri s-a retras în linişte şi, fără a spune ni- 
MIC, a închis uşa. 


Ajuns în odaia lui a căzut cu plângere la pământ, socotind că l-a supărat pe bătrâ- 
nul său intrând pe neaşteptate şi descoperind taina rugăciunii Sale. Dar totodată se 
ruga cu multe lacrimi de recunoştinţă şi bucurie mulţumindu-l lui Dumnezeu că l-a 
învrednicit să aibă un stareţ sfânt, de o asemenea măsură duhovnicească. 


A doua zi de dimineaţă, părintele Eumenie s-a dus la cuviosul să-l slujească în cele 
care avea trebuință şi cu smerenie şi i cuviinţă, a pus metanie şi şi-a cerut iertare 
pentru greşeala şi îndrăzneala sa. 


Sfântul Nichifor l-a primit cu blândeţe şi bunătate şi, surâzând lin, i-a spus: „Nu-i 
nimic, fiul meu! Insă atâta vreme cât voi trăi, să nu descoperi nimănui cele pe care 
le-ai văzut”. 


Cu adevărat în răstimpul în care cuviosul a mai trăit, părintele Eumenie a păzit 
această mare taină duhovnicească, însă după ce Sfântul Nichifor a trecut la cele 
veşnice, a dat mărturie despre sfințenia bătrânului său, împărtăşind şi multe alte 
întâmplări minunate. 


Pentru adâncirea sa în rugăciune, cuviosul Nichifor nu avea trebuinţă să îşi ia asu- 
pră mari nevoinţe trupeşti, căci însăşi neputinţa şi durerile trupului său purtate cu 
mulțumire îi erau o adevărată răstignire. În acest străfund al suferințelor şi nepu- 
tinţelor trupeşti, se ascundea un suflet cutezător, de o vitejie fără seamăn, care se 
războia cu dracii şi fizic, dar deopotrivă era împodobit de venirea Sfântului Duh, 
arătată prin vederea Luminii celei nezidite. 


În cele văzute, cuviosul ar fi putut să pară că era un om care îi împovăra pe ceilalţi 
prin toate slujirile care îi erau de trebuinţă, însă în duh şi adevăr lumea era cu totul 
nevrednică de a avea un asemenea om în mijlocul ei. În adâncul durerilor sale, 
Sfântul Nichifor, unindu-se cu Dumnezeu, sorbea prihănirea păcatului şi a întune- 
ricului din toată firea omenească şi o aducea Părintelui Ceresc prin pocăință. Acea- 
sta a fost, este şi va fi o slujire de mare taină, pentru că nu sunt mulţi cei care o 
înţeleg şi cu atât mai puţini cei care o pricep din lucrare. 


Adâncit în această neîncetată nevoinţă, care aduce neasemuit de mult har. Cuviosul 
Nichifor a dobândit de la Domnul darul mângâierii sufletelor, de aceea era cercetat 
de un număr însemnat de oameni. Aşa se face că tocmai cel care era orb, schilod cu 
mâinile, plin de răni şi cu picioarele paralitice, îi mângâia pe oameni în felurite 
chipuri, le insufla curaj şi nădejde, având pururea pentru fiecare o faţă binevoitoare 
şi surâzătoare. De aceea nu erau puţini cei care îl cercetau la chilia sa şi îi cereau 
binecuvântare şi sfat. 


Multora dintre aceştia, Dumnezeu le-a dat să înţeleagă că Sfântul Nichifor este 
înainte văzător şi cunoaşte şi tainele inimilor celor care îi stăteau în faţă. 


Adeseori, pe cei care veneau la el, îi întreba: „Fiii mei, oare vă rugaţi? Cum anume 
vă rugaţi?” După ce primea răspunsul lor, cu multă dragoste şi blândeţe îi îndemna 
astfel: „Să vă rugaţi cu rugăciunea lui lisus. Cu Doamne lisuse Hristoase, milu- 
ieşte-mă, să vă săvârşiţi rugăciunea. Aşa să vă rugaţi”. 


Cuviosul Nichifor socotea această rugăciune a fi aducătoare de mare dar şi har, iar 
acest lucru era pe bună dreptate, căci însăşi viaţa sa stătea mărturie pentru întărirea 
cuvântului. lar despre atitudinea lăuntrică înrugăciune, Sfântul Nichifor grăia astfel 


celor care voiau să-l asculte: „Fiule, în rugăciunea pe care o faci, pe tine însuţi să te 
prihăneşti”. 


Mulţi oameni s-au perindat prin modesta odaie ce îi slujea ca şi chilie cuviosului 
Nichifor şi toţi care au venit spre a dobândi binecuvântarea şi sfatul său, au plecat 
cu bucuria celui care s-a făcut părtaş lucrărilor dumnezeieşti. 


lată câteva dintre cuvintele celor care l-au întâlnit faţă către faţă pe Sfântul Nichi- 
for: 


„Cu toate că era imobilizat la pat, având răni şi dureri, el nu a scos nici un murmur, 
arătând îndelungă răbdare”. 


„Avea darul de a-i mângâia pe cei necăjiţi şi întristaţi”. 


„Ochii săi erau vătămaţi, vederea aproape lipsea, iar mâinile îi erau schiloade, 
având degetele încleştate şi paralizate. Cu toate acestea, el era tot timpul vesel, lini- 
ştit, zâmbitor, mulţumit, bucuros, plăcut şi iubitor de sfătuire”. 


„Faţa lui, care era mâncată de semnele bolii şi ale rănilor, strălucea şi împărtăşea 
bucurie tuturor celor care îl vedeau pe acest om cu totul sărman şi cumplit de bol- 
nav, dar care nu înceta a spune: Slăvit să fie Numele cel sfânt al Domnului!” 


După ce vreme de cincizeci de ani, din 1914 până în 1964, a stat în izolare în pustia 
leprei, Sfântul Nichifor şi-a dat obştescul sfârşit în pace, fiind în vârstă de 74 de 
ani, în ziua de 4 ianuarie 1964. 


A avut o înmormântare modestă, care s-a săvârşit în ajunul Botezului Domnului, în 
cimitirul Spitalului Sfânta Varvara. 


Aşa i s-a încheiat drumul pământesc şi şi-a dus surâsul în Împărăţia Cerurilor, aco- 
lo de unde şi izvorâse acest zâmbet în inima sa. lar nouă ne-a lăsat sfintele sale 
moaşte, care veselesc inimile celor credincioşi prin fapte minunate şi mulțime de 
binecuvântări. 


După iconomia lui Dumnezeu, la câțiva ani de la săvârşirea mult pătimitorului 
părinte Nichifor, când au fost descoperite moaştele sale, acestea erau bine miro- 
sitoare, revărsând e mireasmă negrăită. 


Părintele Eumenie Saridakis a purtat de grijă de sfintele oseminte, adăpostindu-le 
în chilia sa vreme de mulţi ani. Acest ucenic al Sfântului Nichifor, dimpreună cu 
mulțime de credincioşi, au mărturisit săvârşirea multor minuni dăruite prin rugă- 
ciuni către cuviosul şi prin lucrarea cea mai presus de fire a moaştelor sale. 


De aceea şi Biserica dreptslăvitoare, primind cu bucurie darurile făcute lumii prin 
minunatul părinte Nichifor cel lepros, a socotit a fi cu cuviinţă să-l treacă în rândul 
Sfinţilor cuvioşi, consfinţind o cinstire care îi era adusă de o mulțime mare de cre- 
dincioşi, martori nemijlociţi ai minunilor sale. 


Aşa se face că în ziua de l decembrie a anului 2012, Sfântul Sinod al Patriarhiei 
Ecumenice a Constantinopolului a săvârşit proslăvirea Sfântului Nichifor cel le- 
pros, iar numele acestuia a fost adăugit în sinaxarul Bisericii constantinopolitane, 
cu zi de prăznuire anuală în 4 ianuarie, ziua adormirii sale. 


Acatistul Sfântului Nichifor cel lepros 


Condac 1 

Prin neîncetatele dureri te-ai adâncit în pocăință până la temelia ființării, dumne- 
zeiescule părinte Nichifor; şi luând asupră-ţi păcatele tuturor oamenilor 1 le-ai în- 
credinţat Tatălui prin unirea ta cea desăvârşită cu Fiul Său şi Dumnezeul nostru, 
care în Ghetsimani şi pe Cruce a purtat tot blestemul făpturilor omeneşti. Pentru 
aceea şi Duhul Sfânt te-a înălţat în vremea rugăciunii mai presus de legile firii şi 
te-a împodobit cu venirea Luminii celei nezidite, mărturisind înaintea tuturor vea- 
curilor că te-a proslăvit ca pe un purtător al Crucii lui Hristos văzând surâsul tău şi 
îți cântă: Bucură-te, Sfinte părinte Nichifor, sănătate, înnoire şi veselia veşnică a 
omului celui dinlăuntru! 


Icos 1 

Răsărind ca o binecuvântare în ostrovul Cretei, dumnezeiescule Nichifor, ai cuno- 
scut de timpuriu durerea de a fi orfan şi făcându-te iubitor de osteneală, ai învăţat 
a-ţi câştiga cele de trebuinţă, spre a nu împovăra pe nimeni, însuşi Domnul ferindu- 
te prin aceasta de moleşeala cea stricătoare de suflet a traiului desfătat. Pentru 
aceasta şi noi cei care ne-am robit îndulcirilor pământeşti, îndrăznim a-ţi cânta: 
Bucură-te, pahar plin cu seva veşniciei, din care se adapă toţi cei istoviţi,; 
Bucură-te, izvor de lacrimi, prelins din muntele cel sfânt al suspinelor; 

Bucură-te, pâine fărâmată cu tăişul multelor pătimiri şi lupte lăuntrice; 

Bucură-te, dragoste curată prin care Fiul lui Dumnezeu Se lasă îmbrăţişat; 
Bucură-te, dar al milostivirii, la care aleargă toţi cei ce flămânzesc a primi bucurie; 
Bucură-te, candelă ce veghează în noaptea întunecată a învârtoşărilor noastre; 
Bucură-te, străfulgerare a curăţiei, în care lumea se vede cu ochi primenitori; 
Bucură-te, vorbă domoală, care a dobândit putere de Sus spre a temelui suflete; 
Bucură-te, fluture cu aripi de azur, care ştie să culeagă nectar din mărăcinii faptelor 
noastre; 

Bucură-te, floare înveşmântată cu purpura pătimirilor, care străluceşte cu raze de 
lacrimi; 

Bucură-te, clinchet al bunătăţii, care prin alinare trage clopotele deşteptării sufle- 
teşti; 

Bucură-te, porumbel care îşi găseşte odihna în cuibul sihăstresc al rugăciunii; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 2 
Ucenicind spre a învăţa înfrumusețarea chipului trupesc, nu ţi-ai închis mintea în 
deprinderea frizeriei şi a bărbieriei, ci dintru acestea te-ai ridicat mai apoi către cu- 


noştința frumuseţii chipului dumnezeiesc din om, spre a ajunge prin multe osteneli 
şi nevoinţe la măsura bărbatului desăvârşit, care întru Duhul se face asemenea lui 
Hristos. Pentru aceea şi noi ne rugăm: curăţă, spală şi înfrumuseţează-ne chipul 
lăuntric cu meşteşugul tău cel dumnezeiesc, prin care lumina privirii lui Hristos în- 
cepe să strălucească şi în ochii noştri, spre a-i cânta cu bucurie: Aliluia! 


Icosul 2 

Prin bunăvoința iubitorilor de Hristos, ai ajuns în tinereţe să te închini la Sfintele 
Locuri, precum făcuse şi mama ta Glicheria şi primind întru cunoştinţă cuvântul 
Crucii, ai încredinţat durerile tale lui Dumnezeu, învățând calea de taină a mân- 
tuirii. Pentru aceasta şi noi cei apăsaţi de povara fricilor şi spaimelor, alergăm către 
tine spre a-ţi aduce această cântare: 

Bucură-te, bărbier care dincolo de chipul dinafară, ai văzut chipul dumnezeiesc din 
om; 

Bucură-te, minune a frumuseţii lăuntrice, tăinuită prin lepră în acest veac pămân- 
tesc; 

Bucură-te, ciripit al primăverii veşnice, împletit cu seninătatea zborului sufletesc; 
Bucură-te, fericire îngropată cu sămânţa învierii şi udată cu lacrimi, în trup mult 
pătimitor; 

Bucură-te, frumuseţe încrustată în duh, descoperită lăuntric de iscusita daltă a rugă- 
Ciunii; 

Bucură-te, tânguire adâncă ce retează nebunia cea cumplită a nădăjduirii în sine; 
Bucură-te, domolire a asprimii păcatului, dobândită prin dragostea purtării Crucii; 
Bucură-te, milă pătrunsă de rădăcinile cele sfinte ale milostivirii dumnezeieşti; 
Bucură-te, cale a Ierusalimului, găsită prin paşii sărăciei, fecioriei şi ascultării; 
Bucură-te, pâine a poruncilor Evangheliei, care dospeşte şi se coace în curăţia min- 
ţii; 

Bucură-te, văzduh în care se adună albinele ce poartă feciorelnic nectarul harului; 
Bucură-te, busuioc care se lasă adulmecat doar prin înnoirea simţurilor sufleteşti; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 3 

Când n-ai mai putut ascunde nicidecum lepra, cuvioase Nichifor, ai încredinţat tai- 
na ta unui arhiereu al lui Hristos şi, primind sfătuirea lui cea bună, ţi-ai îndreptat 
paşii spre leprozeria din ostrovul Chiosului, unde te-a întâmpinat îmbrăţişarea cea 
dumnezeiască a Sfântului Antim. Pentru aceea ai şi voit a urma blândeţii lui, întru 
care dăinuia viaţa cea plină de pace a smereniei şi puterea făcătoare de viaţă a 
Sfintei Liturghii, prin care se dăruieşte lumii Trupul şi Sângele Domnului, pentru 
ca toți să putem cânta: Aliluia! 


Icosul 3 

Cu zâmbetul buneivoiri şi întru psalmodiile inimii ţi-ai făgăduit sufletul lui Dum- 
nezeu şi primind chipul cel monahicesc prin mâinile Sfântului Antim, părintele tău 
duhovnicesc, te-ai înnoit cu înnoire nepieritoare, în care harul Duhului Sfânt lu- 
crează cu putere neasemănată. lar noi, veselindu-ne de biruinţa ta în Dumnezeu, îţi 
cântăm cu inimi recunoscătoare: 

Bucură-te, frizer care te-ai lăsat tuns spre unire deplină cu Mirele Hristos; 
Bucură-te, monah care prin ascultare şi îndelungă răbdare ai dobândit veşnica bi- 
ruință; 

Bucură-te, măreție dumnezeiască ce înveşmântează neputinţa omenească; 
Bucură-te, Jar aprins prin suflarea Duhului Sfânt, tăinuită în numele Fiului; 
Bucură-te, mormânt în care au fost îngropate vânările lucrurilor materialnice; 
Bucură-te, străpungere a umilinţei, care ştie să arunce sulița ţintirii mândriei; 
Bucură-te, prohodire a părerii de sine, care deschide uşa vederii Duhului; 
Bucură-te, lanţ ce încătuşează lătrătura cea cumplită a necuratelor patimi; 
Bucură-te, jertfelnic sfânt arătat din cuprinderea Evangheliei în odaia inimii; 
Bucură-te, grai de clopot, care răsună limpede în tăcerea rugăciunii lui lisus; 
Bucură-te, lumină a minţii care răzbate în cohorta de patimi a multor suflete; 
Bucură-te, zăpadă ce mi se topeşte în inimă, nimicindu-mi smoala nesimțţirii; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 4 

Cortul trupului tău a început să fie sfârtecat de tăişurile necruţătoarei lepre încol- 
țindu-te cu neputinţele multor dureri şi pătimiri, dar tu, Sfinte Nichifor, ţi-ai trăit 
toate suferinţele cu Dumnezeu, sorbind veşnicia în vremelnicia ostenelilor trupeşti 
şi făcându-te mult ostenitor în truda metaniilor şi a privegherii minţii. lar Duhul cel 
Preasfânt, văzând stăruința ta mucenicească, a început a-ţi descoperi tainele făp- 
turii şi ale mântuirii omului, spre a-ţi încredința alinarea din suspinul cel sfânt: Ali- 
luia! 


Icosul 4 

Ai poposit în leprozerie ştiind că îţi va fi temniţă până la sfârşitul vieţii, dar ai aflat 
aici corabia mântuirii, în care urcându-te cu mijlocirile Sfântului Antim, ţi-ai înce- 
put călătoria spre zări şi ţărmuri care sunt cu totul necunoscute celor ce pe ei înşişi 
s-au robit vieţii trupeşti. lar noi, pricepând ca în ghicitură unele ca acestea, cu 
şchiopătate cuvinte te lăudăm aşa: 

Bucură-te, iubire de cuvinte sfinte, în care a poposit tăria de nebiruit a Evangheliei; 
Bucură-te, foc ceresc ascuns în trup năpădit de valurile multor neputinţe şi dureri; 
Bucură-te, țarină în care arătura s-a făcut în adâncul ce odrăsleşte sămânţa învierii; 


Bucură-te, limpezire a lacrimilor, care spală funinginea cea întunecată a păcatului; 
Bucură-te, zăbrele purtate o jumătate de veac pentru slobozenia dumnezeiască; 
Bucură-te, sicriu în care s-au îngropat cu tine spre înviere, stelele, luna şi soarele; 
Bucură-te, al nopţii nuntit cu privegherea întru numele lui Dumnezeu; 

Bucură-te, turmă a cugetelor binecuvântate, care cunosc glasul Păstorului; 
Bucură-te, temerar oştean al lui Hristos, acoperit cu zalele cuvintelor Evangheliei; 
Bucură-te, cheie prin care ni se deschide poarta îndelungii răbdări în Dumnezeu; 
Bucură-te, rădăcină a Pomului vieţii, care ne fură inimile din pământul plăcerii; 
Bucură-te, sfântă risipire a împrăştierii minţii, prin seminţele numelui Fiului; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 5 

Te-a învrednicit Dumnezeu a te face ucenic de sfânt, prea cuvioase Nichifor, izbă- 
vindu-te de truda vătămătoare a urmării celor ce mint lui Dumnezeu şi oamenilor, 
socotindu-se pe ei înşişi aleşi învăţători şi făcându-se precum nişte dumnezei pă- 
mânteşti, ce au înnebunit în învârtoşarea mândriei şi a orbirii lor. Miluieşte-ne şi pe 
noi cei care, din pricina patimilor noastre şi de nenumărate ori, am nimerit în plasa 
cea mincinoasă a celor care făţărnicesc evlavia şi cunoştinţa lui Dumnezeu, ne- 
ştiind să cânte în adevăr: Aliluia! 


Icosul 5 

În cântarea inimii tăinuindu-ţi privegherea, ai lăsat să se vadă în afară doar nepu- 
tinţele şi pătimirile, Sfinte Nichifor, ascunzând comoara venirii Duhului Sfânt, spre 
a nu fi călcată în picioare de cei care nu s-au curăţat încă de noroiul patimilor. De 
aceea te rugăm să ne miluieşti acoperindu-ne şi pe noi cu bunăvoința ta, spălându- 
ne cu ploi de lacrimi de toate întinăciunile iubitoare de materie, spre a-ţi putea cân- 
ta: 

Bucură-te, cuptor încins al nenumăratelor pătimiri, strălucind cu Lumina de Sus; 
Bucură-te, hrană plină de saţ dumnezeiesc, care satură mulțimile de oropsiţi ai lu- 
MIL; 

Bucură-te, uşă care se deschide spre dumnezeiasca privelişte a smereniei lui Hri- 
stos; 

Bucură-te, nestricăciune nepământească, dobândită pe crucea stricăciunii leprei; 
Bucură-te, cântare ce răsună ca un ecou în adâncurile înalte ale Dumnezeirii; 
Bucură-te, sete care a sorbit întru sine toate bubele şi puroaiele păcatelor lumii; 
Bucură-te, vultur ce nu şi-a părăsit cuibul decât zburând în Dumnezeu; 

Bucură-te, lacrimă a surâsului, zămislită din milioane de lacrimi de pocăință; 
Bucură-te, masă întinsă şi prea bogată a ospăţului bunătăţilor privegherii; 
Bucură-te, răstimp dăruit nouă pentru a ne întinde cu bunăt voire braţele pe Cruce; 


Bucură-te, clipită strălucind în Duhul Sfânt, arătându-ne neclătinarea veşniciei; 
Bucură-te, aur înlăcrimat al vederii lui Dumnezeu, adunat bob cu bob în jitniţele 
Împărăției; 

Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 6 

Desăvârşindu-te în ascultare şi agonisind vitejia ostăşiei Duhului, ai început a cu- 
noaşte cercetările de taină ale lui Dumnezeu, dobândind puţin câte puţin din necu- 
prinsa măsură a înţelepciunii lucrătoare a Preasfintei Treimi. Pentru aceea ai şi 
cufundat mintea ta în cuvintele Evangheliei, ca ridicându-te înnoit prin puterea lor 
dumnezeiască, cea care curăţă cu focul ceresc toată legătura pătimaşă a amorţirii 
sufleteşti şi a risipirii minţii, să biruieşti toate bântuielile vrăjmaşului, cel care a 
uitat frumuseţea ascunsă în cântarea: Aliluia! 


Icosul 6 

Răbdând cu bărbăţie toată osteneala nevoinţelor şi împuternicindu-te cu dumne- 
zeiasca Euharistie, sfântul leac al întristării, ai păşit către biruinţa smereniei Dom- 
nului, pe al cărui nume îl purtai neîncetat pe buzele inimii. Unele ca acestea văzân- 
du-le, foarte ne veselim de lucrarea pe care Domnul o tăinuieşte în robii săi ade- 
văraţi, şi îţi cântăm cu voioşia recunoştinţei: 

Bucură-te, minte îndumnezeită care poartă în sine cugetele Domnului Hristos; 
Bucură-te, privire scăldată în Lumina lui Dumnezeu, care dăruieşti odihnă sufle- 
telor; 

Bucură-te, sudoare de sânge, înşiruind în metanii, boabele sfinte ale trezviei; 
Bucură-te, noian al harului, care în valuri vine şi cuminte ne spală picioarele; 
Bucură-te, doctor ce vindeci hoitul cel putrezit al multelor mele împătimiri; 
Bucură-te, văpaie a isihiei, care primeneşti şi rugăciunea mea abia şoptită; 
Bucură-te, vâltoare în care e curățată viitura plină de necurăţii a fărădelegilor mele; 
Bucură-te, uşurare a durerilor pământului, prin unirea Ta cu Hristos în Ghetsimani; 
Bucură-te, fulger ce spintecă luminând cerul cel plin de beznă al minţilor noastre; 
Bucură-te, trâmbiţă al cărei sunet se face auzit celor care au asurzit în pătimaşe plă- 
ceri; 

Bucură-te, jăratic dogoritor, în care e ascunsă în lume căldura dragostei lui Hristos; 
Bucură-te, punte care se avântă pe malul Împărăției pentru mulţi credincioşi; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 7 


Poartă a Vieţii s-a făcut inima ta, căci Domnul intrând cu putere prin chemarea nu- 
melui Său, a adus cu Sine sălășluirea Tatălui şi a Sfântului Duh, iar Lumina Lor 
cea nezidită te-a cuprins întru mărturia cea vie a Împărăției, în care se împărtăşesc 
tainele cele mai presus de fire ale vederilor şi lucrărilor dumnezeieşti. Pentru 
aceea, toți cei care cheamă numele tău, Sfinte Nichifor, gustă după putere din mân- 
gâicrea pe care o dăruieşti cu mărinimie, întru cunoştinţa cântării: Aliluia! 


Icosul 7 

Bunătatea ta degrab întâmpină suspinul omenesc, topind în focul rugăciunii dure- 
rile vieţuirii pământeşti şi purtându-le către izvorul veşnicei izbânzi - Crucea pe 
care a murit Domnul Hristos. Cu pecetea acestei biruinţe însemnându-ne şi noi, ne 
întărim întru nădejde şi îți grăim plini de recunoştinţă, unele ca acestea: 

Bucură-te, venire lină a încredinţării neîncetatei mile a Fiului lui Dumnezeu; 
Bucură-te, jertfire a nădăjduirii în sine, al cărei prinos aduce smerenie lucrătoare; 
Bucură-te, bucurie înfiripată în inimile a mulțime de popoare credincioase; 
Bucură-te, ochi neadormit, care e destoinic a desluşi toată lucrarea înşelăciunii,; 
Bucură-te, înfrigurare topită în Duhul, pentru mulțimea fărădelegilor noastre; 
Bucură-te, făptuire a dragostei Evangheliei - ce împrăştie în lume sfinte semănă- 
turi; 

Bucură-te, braţ întărit cu vitejia care învârte întru Duhul, boabele metaniilor; 
Bucură-te, nesupărare limpede, revărsată peste cei ce îi disprețuiesc pe neputin- 
CIOŞI; 

Bucură-te, început al sfârşitului nebuniei noastre iubitoare de patimi şi plăceri; 
Bucură-te, oţet şi fiere băute dimpreună cu Hristos, pe crucea leprei tale; 

Bucură-te, floare prea curată a învierii, ce are în sine toată frumuseţea cea de Sus; 
Bucură-te, postire în care le-ai lepădat pe toate ale lumii, spre a-L îmbrățişa pe 
Dumnezeu; 

Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 8 

Zvârcolindu-se întru deznădejdea pizmei, s-a năpustit diavolul asupra ta, socotind 
că arătându-se de faţă te va tulbura de la rugăciune, Sfinte Nichifor, însă nimic 
izbândind şi-a înfipt ghearele în mâna ta cea dreaptă, cu care te pecetluiai cu 
semnul Sfintei Cruci. Iar tu, ca un viteaz, te-ai luptat cu el înfrângându-l cu puterea 
lui Hristos, care sălăşluia întru tine, ajungând necuratul să fie ruşinat de un om pur- 
tător al neputinței trupului, însă biruitor prin părtăşia sa la dumnezeiasca fire, întru 
care se face cunoscută taina cântării: Aliluia! 


Icosul 8 


Nedezlipindu-ţi mintea de numele lui Hristos Dumnezeu, ai cuprins în îmbrățişarea 
ta pe tot omul, mistuind întunericul nostru, pe care Domnul ţi l-a încredinţat spre a 
te face părtaş întru lucrare la rugăciunea Sa din Ghetsimani. Pentru aceea cu toţii 
alergăm către tine, rugându-te să ne cureţi de drojdia minciunilor lăuntrice, dar şi 
de cele care din afară se rostogolesc năvalnic peste noi, asurzindu-ne mintea spre a 
nu-ți putea cânta: 

Bucură-te, seceră prin care se ridică în Cer snopii rugăciunii lui lisus; 

Bucură-te, sfârşit al păcătuirii, adeverit şi în netrebnicia simţurilor noastre; 
Bucură-te, uimire şi strigare, îngropată în tăcerea adâncurilor lui Dumnezeu; 
Bucură-te, neputinţă a mişcării, care ai luat asupra ta înţepenirea noastră în păcat; 
Bucură-te, însângerare în lupta cu dracii, care spulberă tot întunericul minciunii; 
Bucură-te, scară mucenicească cu cincizeci de trepte, care te-a făcut lăcaş al Trei- 
MIL; 

Bucură-te, căutare şi aflare a strălucirii cuvintelor dumnezeieşti temeluite în făp- 
turi; 

Bucură-te, noapte a omorârii morţii, în care se aprind toate stelele rugăciunii stăr- 
uitoare; 

Bucură-te, războinic care l-a ruşinat pe diavolul cu flamura biruinţelor în Dumne- 
ze: 

Bucură-te, sabie care se ascute în focul neîncetatei trezvii, fiind bătută pe nicovala 
răbdării; 

Bucură-te, ardere de tot a subțirimilor mândriei, spre intrare în luminarea desă- 
VÂrşiril; 

Bucură-te, minunare şi voioşie a dreptului lov, pentru covârşitoarea ta lepădare de 
sine; 

Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 9 

Adâncindu-te cu inima în Dumnezeu, te-ai desprins cu totul de cele pământeşti şi 
fiind purtat de Duhul întru dumnezeiască vedere şi cunoştinţă, a mărturisit şi trupul 
pogorârea de taină a rugăciunii tale, căci prin darul lui Dumnezeu ai început a pluti 
în văzduh, întinzând braţele spre Cer pentru a primi îmbrăţişarea părintească. Pen- 
tru aceea şi firea oamenilor, care îndeobşte e aplecată spre cele trupeşti, se vese- 
leşte că încă un fiu al ei a biruit prea împuţita mândrie şi cântă în duh şi în adevăr: 
Aliluia! 


Icosul 9 
Ucenicul cel care s-a învrednicit a vedea măsura rugăciunii tale, Sfinte Nichifor, a 
sorbit în suflet Lumina cea dumnezeiască ce împodobea chipul tău, veselindu-se cu 


băutura cea vie a strălucirii celei neapuse. lar noi, cei care ca nişte bezmetici ne 
preumblăm prin nisipurile mişcătoare ale necredinţei şi ale poftelor după născo- 
cirile pământeşti cu umilinţă îndrăznim a-ţi aduce aceste graiuri de laudă: 
Bucură-te, cetăţean al tuturor inimilor, întru care şopteşti frumuseţile Ierusalimului 
de sus 

Bucură-te, cruce care ne cheamă să iubim alegerea tâlharului celui de-a dreapta; 
Bucură-te, gospodar sărac în cele pământeşti, dar nespus de darnic întru cele Cere- 
şti; 

Bucură-te, răbdare mucenicească ce prin sfârtecarea leprei a înnoit omul cel lăun- 
tric; 

Bucură-te, rostire întru Duhul, a cuvântului prin care ai fost adus la fiinţă şi viaţă; 
Bucură-te, piron ce ţintuieşti toată jalea şi sfârşeala, cu sângele lacrimilor tale; 
Bucură-te, ostăşie a râvnei pentru dobândirea păcii desăvârşite a veacului viitor; 
Bucură-te, nebiruită cetate a inimii, înălţată prin credinţa în cuvintele Evangheliei; 
Bucură-te, trup prin care a trecut mulțimea de piroane a neîncetatelor pătimiri,; 
Bucură-te, curaj de a zbura spre noi cu aripile smereniei şi ale milei pocăinţei; 
Bucură-te, istorie a sfinţeniei care a biruit toate furtunile duhurilor potrivnice; 
Bucură-te, neînfricare în faţa morţii, odrăslită din surâsul învierii lui Hristos; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 10 

Lumina Împărăției se arată în chip văzut celor care trudesc a dobândi mintea lui 
Hristos şi ostenind până la sânge întru lucrarea poruncilor şi pomenirea numelui 
Fiului, se aduc deplin lui Dumnezeu. Între aceştia te-ai numărat, şi tu, Sfinte Nichi- 
for, şi prin iconomia Preasfintei Treimi ai fost descoperit lumii ca vas ales şi plin 
de bogăţia unirii şi mişcării întru slava duhului. lar noi, minunându-ne de revăr- 
sarea de daruri cuprinse în sufletul tău, cântăm cu recunoştinţă Domnului: Aliluia! 


Icosul 10 

Întunericul dintru noi nu rabdă a fi vădit de strălucirea cea dumnezeiască a feţei 
tale, Sfinte Nichifor, însă lumina bucuriei tale şopteşte lin în inimile noastre vestea 
cea bună a Evangheliei, cea care ne poate strămuta din moarte la viaţă, înnoindu-ne 
simţirile şi învrednicindu-ne a-ţi cânta aşa: 

Bucură-te, răstignire a graiului, care şi-a înveşmântat tăcerile în mintea luiHristos; 
Bucură-te, zvârcolire în dureri ascunsă de oameni, dar arătată deplin lui Dumne- 
zeu; 

Bucură-te, ciorchine de neputinţe, care a fost stors în teascul jertfelnicului ceresc; 
Bucură-te, fior al sudorilor de rugăciune, care ne curăţă de întinăciunile trupeşti; 
Bucură-te, curăţie a chipului omenesc, nebiruită de urâciunile schingiuirii leprei; 


Bucură-te, îngenunchere plină de bărbăţia celui care s-a arătat deplin Duhului; 
Bucură-te, nefăţarnică tânguire, care trage sorbind întru sine toate durerile lumii; 
Bucură-te, însingurare sfântă în care ne-ai privit pe fiecare în parte în ochii inimii; 
Bucură-te, izbândă de negândit pentru toți cei ce se înfig ca râmele în pământul 
plăcerii; 

Bucură-te, împrumutare a păcii sufleteşti, dăruită celor ce lucrează poruncile Evan- 
gheliei; 

Bucură-te, praznic în care saltă de bucurie inimile şi privirile celor iubitori de 
Dumnezeu; 

Bucură-te, vin plin de lumina Soarelui Dreptăţii, pe care îl sorbim în lacrima ini- 
MIL; 

Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 11 

Adăstând în noimele dumnezeiești, ai dobândit strălucirea cea veşnică a inimii şi 
dintru acest izvor ceresc ai revărsat râuri de apă vie, dăruind cuvinte de mângâiere, 
sfat şi luminare tuturor celor care te cercetau în odăiţa ta, preschimbată în vistierie 
a bogățiilor duhovniceşti. Vino cu mila ta cea lucrătoare şi în întortocherile păti- 
maşe ale minţii noastre şi, descâlcindu-ne din hăţişul îndulcirilor materialnice, în- 
vaţă-ne a cânta Domnului întru cunoştinţă: Aliluia! 


Icosul 11 

Trupul tău era frânt de pătimirile îndelungate ale leprei, dar sufletul ţi se ridica 
cutezător peste toate durerile firii pământeşti, îmbrățişând cu împreună pătimire tot 
suspinul şi toate suferinţele oamenilor. Pentru aceea şi Duhul Sfânt te-a prea mărit 
cu slava sa şi a făcut cunoscut Bisericii darul cu care ai fost încununat, prin mulți- 
me de minuni, pentru care şi noi îți cântăm cu veselie unele ca acestea: 

Bucură-te, săptămână de înşeptiţi ani, petrecută în sihăstria mucenicească a leprei; 
Bucură-te, zdrobire a inimii în umilinţă, spre a măcina grâul cuvintelor Evan- 
ghelei; 

Bucură-te, mireasmă a Luminii, ce vădeşte putorile şi puroaiele păcatelor mele; 
Bucură-te, sfătuire plină de sfinţenie şi har, care vede veşnicia sufletelor noastre; 
Bucură-te, nevinovăție care ia asupra sa prihana minţilor noastre pline de întină- 
ciuni; 

Bucură-te, întâlnire cu semenii în neîncetata îmbrăţişare a Preasfântului Duh; 
Bucură-te, sihăstrie făurită în odaia leprozeriei, în care s-au adunat toate durerile 
lumii; 

Bucură-te, strălucire a chipului, care ne uimeşte cu dumnezeiasca sa asemănare; 
Bucură-te, martor surâzător şi tăcut al biruinţei lui Hristos în neputinţa omului; 


Bucură-te, spic al suspinelor lumii, care a crescut întru dogoarea Soarelui învierii; 
Bucură-te, strugure a cărui dulceaţă şi mireasmă aduce gustul focului dumnezeiesc; 
Bucură-te, braţe deschise spre Cer, în care se pogoară Lumina îmbrățişării 
părinteşti; 

Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 12 

Ungere de bună mireasmă ţi s-a făcut îndelunga ta răbdare, prea cuvioase părinte 
Nichifor, căci trupul ţi s-a înnoit în cuptorul cel cu colți de văpaie al leprei, strălu- 
cind cu slava cea nepieritoarea învierii lui Hristos. Spulberă întunecările noastre de 
gând, care ne strică cu moarte alcătuirea trupului, iar prin cuvioasa ta adormire aju- 
tă-ne să pricepem că plină de nemăsurată milă este dragostea lui Dumnezeu, cea 
care preface în sfinte moaşte trupurile celor care îl iubesc şi îi cântă în adevăr: Ali- 
luia! 


Icosul 12 

Milă fără de margini se aprinde în privirea ta, minunatule părinte Nichifor, căci 
cunoscând mulțimea pătimirilor omeneşti, vii degrabă în întâmpinarea suspinelor 
pământenilor, arătându-te şi celor care nu te cunosc, însă ţie îți sunt cunoscuţi de- 
plin întru Duhul Sfânt. Pentru aceea şi noi cei netrebnici voim a-ţi cânta: 

Bucură-te, rană unită cu rănile lui Hristos, spre vindecarea multor suflete rănite; 
Bucură-te, schilodire a trupului, întru care s-a sălăşluit slava Preasfintei Treimi; 
Bucură-te, paralizie purtată cu recunoştinţă, întru care ne tămăduim sufletul para- 
ltic; 

Bucură-te, mugur care îşi deschide bobocul nepătimirii înaintea privirii lui Dumne- 
zeu; 

Bucură-te, şipot al izvoarelor de lacrimi, prefăcute în nor dumnezeiesc al slavei; 
Bucură-te, mireasmă a sfinţeniei care susură limpezime în sfintele tale moaşte; 
Bucură-te, râu însutit, adunat - din holda de aur crescută sub soarele Evangheliei; 
Bucură-te, lumină neumbrită de amărăciunea nesimţirii şi uitării omeneşti; 
Bucură-te, sfâşiere a inimii pentru toţi cei ce suspină nemângâiaţi în veacul pămân- 
tesc; 

Bucură-te, miel înjunghiat cu cuțitul îndelungatelor pătimiri pentru dragostea lui 
Hristos; 

Bucură-te, lucrare adâncă a mântuirii, moştenită de cei care te cunosc în duh; 
Bucură-te, leac tăinuit în miresmele cele lucrătoare ale ierburilor tămăduitoare; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condacul 13 (de trei ori) 

O, preacuvioase părinte Nichifor, răstignirea ta întru răbdare cutremură sufletele 
noastre, iar tăcerea ta cea grăitoare întru adâncurile rugăciunii, ne umple de nă- 
dejdea cea curată a bunăvoinţei Preasfintei Treimi. Pentru aceea şi noi cei care că- 
lătorim prin furtunile lumeşti, alergăm către tine, cerându-ţi sănătate trupului şi 
sufletului, spre a putea cânta lui Dumnezeu şi acum şi pururea: Aliluia! 


Apoi iarăşi se zic: 


Icos 1 

Răsărind ca o binecuvântare în ostrovul Cretei, dumnezeiescule Nichifor, ai cuno- 
scut de timpuriu durerea de a fi orfan şi făcându-te iubitor de osteneală, ai învăţat 
a-ţi câştiga cele de trebuinţă, spre a nu împovăra pe nimeni, însuşi Domnul ferindu- 
te prin aceasta de moleşeala cea stricătoare de suflet a traiului desfătat. Pentru 
aceasta şi noi cei care ne-am robit îndulcirilor pământeşti, îndrăznim a-ţi cânta: 
Bucură-te, pahar plin cu seva veşniciei, din care se adapă toţi cei istoviţi,; 
Bucură-te, izvor de lacrimi, prelins din muntele cel sfânt al suspinelor; 

Bucură-te, pâine fărâmată cu tăişul multelor pătimiri şi lupte lăuntrice; 

Bucură-te, dragoste curată prin care Fiul lui Dumnezeu Se lasă îmbrăţişat; 
Bucură-te, dar al milostivirii, la care aleargă toţi cei ce flămânzesc a primi bucurie; 
Bucură-te, candelă ce veghează în noaptea întunecată a învârtoşărilor noastre; 
Bucură-te, străfulgerare a curăţiei, în care lumea se vede cu ochi primenitori; 
Bucură-te, vorbă domoală, care a dobândit putere de Sus spre a temelui suflete; 
Bucură-te, fluture cu aripi de azur, care ştie să culeagă nectar din mărăcinii faptelor 
noastre; 

Bucură-te, floare înveşmântată cu purpura pătimirilor, care străluceşte cu raze de 
lacrimi; 

Bucură-te, clinchet al bunătăţii, care prin alinare trage clopotele deşteptării sufle- 
teşti; 

Bucură-te, porumbel care îşi găseşte odihna în cuibul sihăstresc al rugăciunii; 
Bucură-te, Sfinte părinte Nichifor, sănătate, înnoire şi veselie veşnică a omului 
celui dinlăuntru! 


Condac 1 

Prin neîncetatele dureri te-ai adâncit în pocăință până la temelia ființării, dumne- 
zeiescule părinte Nichifor; şi luând asupră-ţi păcatele tuturor oamenilor 1 le-ai în- 
credinţat Tatălui prin unirea ta cea desăvârşită cu Fiul Său şi Dumnezeul nostru, 
care în Ghetsimani şi pe Cruce a purtat tot blestemul făpturilor omeneşti. Pentru 
aceea şi Duhul Sfânt te-a înălţat în vremea rugăciunii mai presus de legile firii şi 
te-a împodobit cu venirea Luminii celei nezidite, mărturisind înaintea tuturor vea- 


curilor că te-a proslăvit ca pe un purtător al Crucii lui Hristos văzând surâsul tău şi 
îți cântă: Bucură-te, Sfinte părinte Nichifor, sănătate, înnoire şi veselia veşnică a 
omului celui dinlăuntru! 


Apoi se zice această: 
Rugăciune către Sfântul Nichifor cel lepros 


O, dumnezeiescule părinte Nichifor, luminându-se sufletele noastre dintru strălu- 
cirea chipului tău, ca unii care am dobândit alinare sufletească şi am cunoscut pute- 
rea ta dumnezeiască, cu umilinţă îți cerem: dăruieşte-ne luminare minţii, sănătate 
trupului şi ne îndreaptă vieţile către cugete de pocăință şi statornicie în apropierea 
cu trezvie de Sfintele Taine. 


Vindecă-ne lepra păcatului care ne macină sufletele, dăruindu-ne râvnă pentru 
dumnezeieştile porunci ale Evangheliei. 


Tămăduieşte-ne lepra minţii care ne îmbolnăveşte toate puterile sufletului şi ale 
trupului şi toate cugetele. 


Curăţă-ne de lepra fărădelegilor trupeşti, care ne pângăresc deopotrivă întreaga al- 
cătuire, umplându-le de împuţiciunea necurăţiei. 


Nimiceşte-ne lepra urâciunii faţă de aproapele, dăruindu-ne dragoste nefăţarnică şi 
plină de simţire pentru trebuinţele semenilor. 


Izbăveşte-ne de lepra neiubirii de osteneală şi a închinării la confort, dăruindu-ne şi 
nouă sârguinţă şi luare aminte în vremea rugăciunii. 


Scapă-ne degrabă de lepra compătimirii bolnave de sine şi a nejertfelniciei, dobân- 
dite prin tăvălirea neîncetată în mocirla lucrurilor materialnice. 


Mântuieşte-ne de lepra puterii morții, deschizându-ne, ca un înainte mergător, căra- 
rea ostenelilor prin care tu însuţi ai ajuns la sfinţenia învierii. Şi fie ca pe tine avân- 
du-te călăuzitor, să ne dobândim sănătatea cea veşnică a sufletului şi a trupului, 
întru cunoştinţa Fiului lui Dumnezeu, căruia să îi aducem slavă, dimpreună şi Tată- 
lui şi Duhului Sfânt. Amin. 


Și se face otpustul: Doamne, lisuse Hristoase, Fiul lui Dumnezeu pentru rugăciu- 
nile prea curatei Maicii Tale, ale Sfântului Nichifor cel lepros şi ale tuturor 
Sfinților, miluieşte-ne şine mântuieşte pe noi. Amin! 


Paraclisul Sfântului Nichifor cel lepros 
După obişnuitul început, se zic troparul şi condacul Sfântului Nichifor. 


Troparul, glasul al 3-lea: Minunatu-s-au îngerii de luptele tale şi de statornica băr- 
băţie arătată întru nevoinţe, Sfinte părinte Nichifor, căci urmând dreptului lov ţi-ai 
câştigat răbdarea în îndelungi pătimiri, cunoscându-L pe Dumnezeu, cel care a răb- 
dat Cruce şi moarte pentru învierea noastră. Pentru aceea şi Domnul te-a împodobit 
cu darul facerii de minuni, iar noroadele pământului se veselesc de darurile tale şi 
îți cântă cu recunoştinţă: bucură-te, dumnezeiesc povăţuitor al monahilor; bucură- 
te, purtător al Luminii nezidite; bucură-te că sfintele tale moaşte sunt izvor de bună 
mireasmă şi neîncetate minuni! 


Condacul, glasul al 2-lea: Trecând ca un viteaz prin durerile şi cumplitele schi- 
lodiri ale leprei, te-ai avântat în împlinirea cuvintelor Evangheliei, Sfinte Nichifor, 
şi te-ai făcut sălaş al Preasfintei Treimi, prin necurmata rugăciune şi stăruinţă în 
răbdare. Pentru aceea te-ai şi înveşmântat cu slava cea dumnezeiască şi nemate- 
rialnică, purtând în trupul tău mult pătimitor strălucirea cea atotbiruitoare a învierii 
lui Hristos. 


Canonul Sfântului Nichifor cel lepros 
Cântarea 1 


Irmos: Apa trecându-o ca pe uscat şi din răutatea egiptenilor scăpând israeliteanul, 
striga: Izbăvitorului şi Dumnezeului nostru să-l cântăm. 


Stih: Sfinte Nichifor, tămăduieşte sufletele şi trupurile noastre. 


Vlăstar binecuvântat răsărit din ostrovul Cretei te cunoaştem pe tine, Sfinte Nichi- 
for, iar roadele rugăciunilor tale hrănesc mulţime de noroade, dăruind tuturor saţiul 
gustului veşniciei, spre chemare la înnoirea lăuntrică. Curăţă-ne inimile de toate ră- 
dăcinile stricăciunii, ca şi întru noi să se facă lucrătoare Evanghelia lui Hristos, cel 
care a venit în lume pentru cei păcătoşi. 


Stih: Sfinte Nichifor, tămăduieşte sufletele şi trupurile noastre. 
Ai rămas orfan de mic şi ai cunoscut prea bine durerea lipsei de dragoste, părinte 


Nichifor, însă Cel care te povăţuia în taină şi îți purta de grijă era însuşi Fiul lui 
Dumnezeu. Pentru aceea şi noi, cei care suntem împovăraţi cu simţămintele cele 


despărțitoare de Dumnezeu, suspinăm cerându-ţi mila şi ocrotirea părintească, spre 
a putea răzbi în acest veac anevoios pentru lucrarea dragostei. 


Stih: Sfinte Nichifor, tămăduieşte sufletele şi trupurile noastre. 


Spre a-ţi câştiga pâinea cea de toate zilele ai ucenicit într-o frizerie, Sfinte Nichi- 
for, şi deprinzând meşteşugul cel de trebuinţă, ai slujit după putere înfrumuseţării 
chipului oamenilor. Curăţă şi luminează şi chipul nostru cel lăuntric, care s-a întu- 
necat prin zvârcolirea cugetelor, prin privirea în zările păcatului, prin auzirea veş- 
tilor stricăciunii, prin adulmecarea fărădelegii şi prin gustarea roşcovelor celor por- 
ceşti. 


Slavă Tatălui şi Fiului şi Sfântului Duh. 


Ai luat drumul Ierusalimului, urmând răposatei maicii tale Glicheria, Sfinte Nichi- 
for, şi păşind prin locurile în care a umblat însuşi Dumnezeu-Omul, Lui i-ai încre- 
dinţat după putere viaţa ta. Învaţă-ne şi pe noi a ne încredința Preasfintei Treimi, cu 
toate puterile sufleteşti, ca, ne mai ascunzând nimic de Domnul, să încetăm a ne 
minţi pe noi înşine, bineştiind că nimic nu se poate tăinui de privirea Sa atotvă- 
zătoare. 


Şi acum şi pururea şi în vecii vecilor. Amin (a Născătoarei de Dumnezeu) 


Preacurată Născătoare de Dumnezeu, tu eşti Maica orfanilor şi a năpăstuiților, 
venindu-le grabnic întru ajutor, pentru că dimpreună cu Fiul tău aţi cunoscut deplin 
traiul sărăcăcios în această lume. Miluieşte-ne, Preabună, şi ne dăruieşte bogăția 
sănătăţii, ca dintru ca să rodească luarea aminte la cuvintele Fiului lui Dumnezeu, 
prin a căror lucrare intrăm şi noi pe cărarea cea strâmtă a mântuirii. 


Cântarea a III-a 

Irmos: Doamne, cela ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, Unule, iubitorule de oameni. 

Stih: Sfinte Nichifor, tămăduieşte sufletele şi trupurile noastre. 

Plecând cu binecuvântare arhierească spre ostrovul Chiosului, ai fost primit de că- 


tre Sfântul Antim în leprozeria de care purta grijă, iar tu, luminându-te la vederea 
strălucirii chipului său, te-ai umplut de nădejdea binecuvântării dăruite ţie de Dum- 


nezeu. Ocroteşte-ne şi pe noi Sfinte Nichifor, cu nebiruita ta putere, păzindu-ne de 
cumplita lepră sufletească a urâciunii şi dispreţului dintre oameni. 


Stih: Sfinte Nichifor, tămăduieşte sufletele şi trupurile noastre. 


Îndrăgind cuvintele grăite de Fiul lui Dumnezeu în Evanghelie şi gustând din focul 
lor cel veşnic, ai râvnit sfintelor cântări, Sfinte Nichifor, şi ai ajuns psalt al biseri- 
cuţei leprozeriei, slujind cu evlavie şi văzând minunile săvârşite de Sfântul Antim, 
stareţul tău. Pentru aceea şi noi te rugăm, prin cuvântul tău cel mângâietor, umple- 
ne pe toți de bucuria răbdării şi de seninătatea celor care călătoresc în lume dim- 
preună cu Domnul. 


Stih: Sfinte Nichifor, tămăduieşte sufletele şi trupurile noastre. 


Primenindu-te cu îndulcirea dumnezeiască a venirii harului şi voind a nu mai fi 
despărţit de lucrarea sa, ai însetat a primi chipul cel monahicesc, părinte Nichifor, 
ca astfel să-ţi închini desăvârşit viaţa lui Dumnezeu. lar Sfântul Antim, stareţul tău, 
a primit dorinţa ta cea bună şi te-a afierosit Domnului Hristos, făcându-te oştean al 
Său şi prin descoperire de Sus vestindu-i-se că vei moşteni darul său şi vei ajunge 
făcător de minuni. 


Slavă Tatălui şi Fiului şi Sfântului Duh. 


Făcând ascultare desăvârşită şi sorbind astfel din binecuvântarea cerească a dra- 
gostei Preasfintei Treimi, te-ai făcut vas al harului, Sfinte Nichifor, şi ai clădit ne- 
voinţă peste nevoinţă, temeluindu-le pe toate în sărăcia şi fecioria pentru Hristos. 
Pogoară şi în inimile noastre strălucirea vieţuirii tale, ca purcezând şi noi pe calea 
purtării de fiecare zi a Crucii, să privim cu ochi curăţaţi greutăţile pe care însuşi 
Domnul le poartă dimpreună cu noi. 


Şi acum şi pururea şi în vecii vecilor. Amin (a Născătoarei de Dumnezeu) 


Dumnezeiască Fecioară şi Maică, suspinele şi lacrimile noastre, le punem la pi- 
cioarele tale, ştiind că inima înfrântă şi smerită primeşte toată ocrotirea ta. Pentru 
aceea, te rugăm, dă-ne nouă a gusta din bucuria crucii, ca prin îndelungă răbdare şi 
stăruință în rugăciune, să înceapă a se ivi în noi mugurii cei înnoitori ai primăverii 
învierii, care se înveşmântează întru Lumina cea de sus. 


Stihiri: 


Trăind în ascultare ai intrat în taina cea mare a smereniei Fiului, pentru aceea şi El 
a mijlocit pentru tine la Tatăl, ca Unul care este întâi Născut dintre cei morţi. 


Cântarea inimii tale a cuprins unduirile cele dumnezeieşti ale cuvintelor Evanghe- 
liei, întru care s-au desfătat cu sfântă îndulcire toţi cei care au răzbit în veacul ace- 
sta pământesc. 


Orb, schilod şi paralitic te-a făcut lepra în trupul tău, dar văzător de Dumnezeu, 
sprinten în trezvie şi vultur în zborul inimii te-a arătat Duhul Sfânt, ca să se prea 
mărească şi întru tine Crucea Fiului, din încredințarea Tatălui. 


[Preotul zice Ectenia: Miluieşte-ne pe noi, Dumnezeule... la care îi pomeneşte pe 
cei pentru care se face paraclisul.] 


Dacă paraclisul se săvârşeşte fără preot, aici vom zice: Sfinte părinte Nichifor, gra- 
bnic tămăduitorule, milostiveşte-te spre robii tăi aceştia... şi pomenim numele celor 
pentru care ne rugăm. Doamne miluieşte (de 12 ori). 


[Apoi preotul zice Ecfonisul: Că milostiv şi iubitor de oameni Dumnezeu eşti şi Ție 
slavă înălțăm, Tatălui şi Fiului şi Sfântului Duh, acum şi pururea şi în vecii ve- 
cilor. Amin. ] 


Sedealna, glasul al 4-lea: Neputincioşii lumii primesc de la tine privirea ta împo- 
dobită cu şiraguri de lacrimi, Sfinte Nichifor, căci tu cunoşti nemijlocit povara 
durerilor pământeşti, iar mâna ta cea puternică se face reazem şi ajutor dumne- 
zeiesc celor istoviţi şi doborâţi în dureri şi boli. Nu înceta a veni printre noi şi, su- 
râzându-ne în inimi cu prietenia ta, învaţă-ne a ne petrece zilele în sfântă însoţire 
cu Dumnezeu. 


Cântarea a IV-a 


Irmos: Tu eşti întărirea celor ce aleargă la Tine, Doamne, Tu eşti lumina celor în- 
tunecaţi şi pe Tine Te laudă duhul meu. 


Stih: Sfinte Nichifor, tămăduieşte sufletele şi trupurile noastre. 
Ca un pom tânăr crescut în tărâmul nevoinţelor te-ai arătat, Sfinte Nichifor, şi 


împuternicindu-te cu fiecare strădanie săvârşită în ascultare, ţi-ai înfipt rădăcinile 
în adâncimile smereniei, aducând la lumină blândeţea şi pacea Duhului Sfânt. 


Pentru aceea nu te-ai îngrijorat de schilodirile aduse ţie de lepră, ci toată nădejdea 
punând-o în Dumnezeu, le-ai primit pe toate ca din mâinile Sale. 


Stih: Sfinte Nichifor, tămăduieşte sufletele şi trupurile noastre. 


Neîncetată a fost privegherea ta prin rugăciunea de toată vremea şi, aflându-te în 
războiul cel duhovnicesc, nu ai slăbit strădaniile, Sfinte Nichifor, ci ca un viteaz te- 
ai avântat în truda cea aducătoare de har, săvârşită din dragostea faţă de semenii cei 
de aproape ori de departe. Slobozeşte-ne, şi pe noi din învârtoşările patimilor, ca 
intrând în lumina Evangheliei, să păşim întru bucurie, lepădând orbecăiala poftelor 
pământeşti. 


Stih: Sfinte Nichifor, tămăduieşte sufletele şi trupurile noastre. 


Durerile tale cine le poate şti, afară de Dumnezeu, prea cuvioase Nichifor, de aceea 
suspinul tău cel lăuntric a găsit reazem şi îmbrăţişare deplină în suspinul Duhului 
Sfânt. Taină prea mare a fost viaţa ta, căci purtând în inimă slava Soarelui Drep- 
tății, ai fost învăţat să sorbi puţin câte puţin din noianul durerilor lumii, ca şi prin 
tine să se dăruiască neasemănată alinare firii omeneşti, mult încercată de puhoiul 
mândriei şi de prăvălirile nebuneşti şi pătimaşe în deznădejde. 


Slavă Tatălui şi Fiului şi Sfântului Duh. 


Lacrimile tale înveşmântate în milă, au îmbrăţişat neputinţele şi căderile multor 
oameni, Sfinte Nichifor, dăruind nădejde şi ridicare multora, care nici măcar nu 
auziseră de tine. Dar, tu, urmând smereniei Domnului tău, ai voit a rămâne neştiut, 
spre a îmbrăţişa cu putere necheltuită pe tot omul venit în lume şi a-l purta în adân- 
curile dragostei lui Dumnezeu, spre dobândirea strălucirii depline întru Lumina 
învierii. 

Şi acum şi pururea şi în vecii vecilor. Amin (a Născătoarei de Dumnezeu) 
Luminătoare şi chivernisitoare a monahilor eşti cunoscută, Preasfântă Născătoare 
de Dumnezeu, şi tuturor celor care se sârguiesc a-l iubi pe aproapele prin puterea 
Evangheliei, le dăruieşti cunoştinţă dumnezeiască şi vedere cuprinzătoare a meş- 


teşugurilor diavoleşti. Picură şi în inimile noastre prea curată, neîmpuţinata ta milă 
ca astfel să ne trezim din somnul cel întunecat al moleşelii şi trândăviei. 


Cântarea a V-a 


Irmos: Luminează-ne pe noi, Doamne, cu poruncile Tale şi cu braţul Tău cel prea 
înalt; pacea Ta dă-ne-o nouă, iubitorule de oameni. 


Stih: Sfinte Nichifor, tămăduieşte sufletele şi trupurile noastre. 


Știind că eşti închis în leprozerie pentru tot restul vieţii, ai mulţumit lui Dumnezeu 
pentru cele dăruite ţie, Sfinte Nichifor, iar când trupul a început să îţi fie sfârtecat 
de colții leprei, ai răbdat muceniceşte, ştiind că durerile te înveşmântează cu slava 
cea veşnică. lar noi, minunându-ne de stăruința ta în nădejde şi credinţă, îți cerem 
ocrotirea părintească şi spor de înţelepciune. 


Stih: Sfinte Nichifor, tămăduieşte sufletele şi trupurile noastre. 


Strălucirea curăţiei ai dobândit-o prin rugăciune, Sfinte Nichifor, iar lepra ţi s-a fă- 
cut precum un nor pe limpezimile cerului, ştiind că nici o suferinţă nu este neştiută 
razelor şi privirii atotcunoscătoare ale Dumnezeirii. Spală şi întunericul nostru 
lăuntric, cu revărsările cele de lumină ale lacrimilor tale, ca lepădându-ne de pof- 
tele cele dobitoceşti, să ne învrednicim de hrana cea cuviincioasă omului - Trupul 
şi Sângele Domnului Hristos. 


Stih: Sfinte Nichifor, tămăduieşte sufletele şi trupurile noastre. 


Secera sfârşitului socotindu-o a fi neîncetat asupra ta, ţi-ai gătit sufletul pentru 
întâlnirea cu Dumnezeul tău şi Dumnezeul nostru, Sfinte Nichifor, trăindu-ţi 
fiecare zi ca şi cum ar fi cea din urmă. Miluieşte-ne şi pe noi cei cu mintea împră- 
ştiată şi care ne socotim a fi veşnici pe acest pământ, nepricepând că suntem cu 
totul subjugaţi poftei ochiului şi trufiei vieţii. 


Slavă Tatălui şi Fiului şi Sfântului Duh. 


Lepra ţi s-a făcut veşmânt de durere, prin care ai intrat în adâncurile inimii, Sfinte 
Nichifor, unde te-ai întâlnit prin stăruința rugăciunii cu Hristos cel răstignit şi în- 
viat. Curăţă-mă şi pe mine de solzii cei împietriţi ai nesimţirii, ca dobândind pri- 
menire sufletească să lepăd viclenia şi fățărnicia care umple cu stricăciune şi nes- 
fârşite gunoaie, viaţa mea. 


Şi acum şi pururea şi în vecii vecilor. Amin (a Născătoarei de Dumnezeu) 


Intru deschiderea braţelor tale la rugăciune cuprinzi toată firea omenească, Prea- 
sfântă Născătoare de Dumnezeu, şi tăinuind întru dragostea ta suspinele, încercă- 


rile şi suferinţele a miliarde de oameni, ai îmblânzit şi domolit durerile multor oste- 
iți şi împovăraţi ai lumii. Pentru aceea şi noi îţi încredințăm lacrimile noastre, 
ştiindu-te prea puternică în a le preschimba în bucuria învierii sufleteşti. 


Cântarea a VI-a 


Irmos: Doamne, cela ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, Unule, iubitorule de oameni. 


Stih: Sfinte Nichifor, tămăduieşte sufletele şi trupurile noastre. 


Tăciunii cei întunecaţi ai gândurilor materialnice şi ai întristării, i-ai aprins cu focul 
Duhului Sfânt, Sfinte Nichifor şi, mistuindu-i cu vâlvătăile lacrimilor de pocăință, 
te-ai răcorit în văpaia cea neasemănată a strălucirii dumnezeieşti. Pentru aceea, 
mulțime mare de oameni aleargă către ajutorul tău, ştiind că poposesc în braţele 
unui om care îi iubeşte mai mult decât îşi pot închipui. 


Stih: Sfinte Nichifor, tămăduieşte sufletele şi trupurile noastre. 


Pe muntele curăţiei ai urcat purtând crucea răbdării, Sfinte Nichifor şi fiind mă- 
cinat de durerile leprei precum grâul într-o moară, ai rodit întru omul cel dinăuntru 
lanurile grânelor dumnezeieşti, care nu se lasă cunoscute şi gustate decât întru lu- 
mina Soarelui Dreptăţii, cel care prin razele Sale, deopotrivă usucă şi drojdia vicle- 
nici, fățărniciei şi a împuţitei mândrii. 


Stih: Sfinte Nichifor, tămăduieşte sufletele şi trupurile noastre. 


Îmbrăţişare feciorelnică şi plină de bunătate ai dăruit lumii întregi, Sfinte Nichifor, 
căci rămânând tăinuit în odaia leprozeriei şi încingându-te cu suspinul Duhului 
Sfânt, te pogorai cu Domnul până la temelia firii omeneşti, spre a sorbi mulțimea 
prihănirilor tuturor păcatelor şi a te uni mai desăvârşit cu Cel care în Ghetsimani a 
asudat şi a plâns pentru noi cu lacrimi de sânge. 


Slavă Tatălui şi Fiului şi Sfântului Duh. 
În temniţa de o jumătate de veac a leprei prin noianul de dureri purtate cu răbdare, 


te-ai făcut sălăşluire a Sfântului Duh, prea cuvioase Nichifor, iar trupul tău cio- 
pârțit de boală, a dobândit în ochii lui Dumnezeu limpezime'de cleştar. Pentru 


aceea te-a şi dăruit Domnul veacului nostru, cel plin de atâtea temnițe ale minţii, ca 
să aflăm prin tine cheia slobozeniei lăuntrice. 


Şi acum şi pururea şi în vecii vecilor. Amin (a Născătoarei de Dumnezeu) 


Mila ta cea de necuprins cu mintea s-a făcut palat al oropsiților lumii, pururea Fe- 
cioară Marie, căci toţi cei care îţi cer cu stăruinţă ocrotirea, dobândesc din bogăția 
lepădării de păcat. Nu înceta a pogori în inimile noastre focul Evangheliei, ca şi noi 
înseninându-ne în dragostea pentru semeni, să învăţăm a cuprinde în rugăciune du- 
rerile şi suspinele celorlalți. 


Stihiră: 


Am adormit în moleşeala păcatului, dar rugăciunile tale m-au deşteptat, Sfinte Ni- 
chifor, şi lepădând visarea înşelăciunii, mi se dă a vedea lămurit lucrarea cea dum- 
nezeiască a minunilor tale. 


[Preotul zice Ectenia: Miluieşte-ne pe noi, Dumnezeule... la care îi pomeneşte pe 
cei pentru care se face paraclisul. ] 


Dacă paraclisul se săvârşeşte fără preot, aici vom zice: Sfinte părinte Nichifor, 
grabnic tămăduitorule, milostiveşte-te spre robii tăi aceştia... şi pomenim numele 
celor pentru care ne rugăm. Doamne miluieşte (de 12 ori). 


[Apoi preotul zice Ecfonisul: Că milostiv şi iubitor de oameni Dumnezeu eşti şi Ție 
slavă înălțăm, Tatălui şi Fiului şi Sfântului Duh, acum şi pururea şi în vecii ve- 
cilor. Amin. ] 


Condac, glasul al 2-lea: Trecând ca un viteaz prin durerile şi cumplitele schilodiri 
ale leprei, te-ai avântat în împlinirea cuvintelor Evangheliei, Sfinte Nichifor, şi te- 
ai făcut sălaş al Preasfintei Treimi, prin necurmata rugăciune şi stăruinţă în răb- 
dare. Pentru aceea te-ai şi înveşmântat cu slava cea dumnezeiască şi nemate- 
rialnică, purtând în trupul tău mult pătimitor strălucirea cea atotbiruitoare a învierii 
lui Hristos. 


Prochimen, glasul al 4-lea: Cinstită este înaintea Domnului, moartea cuvioşilor 
Lui. 


Stih: Ce vom răsplăti Domnului pentru toate câte ne-a dat nouă? 


Apostolul 
Preotul: înţelepciune. 
Din întâia epistolă către Corinteni a Sfântului apostol Pavel, citire (1,18-31): 


Dacă la săvârşirea paraclisului nu se află nici un preot ori diacon, Apostolul şi 
Evanghelia pot fi citite de către un simplu credincios, cu luare aminte, cu smerenie 
şi dragoste. 


18. Căci cuvântul Crucii, pentru cei ce pier, este nebunie; iar pentru noi, cei ce 
ne mântuim, este puterea lui Dumnezeu. 

19. Căci scris este: "Pierde-voi înţelepciunea înţelepţilor şi ştiinţa celor învăţaţi 
voi nimici-o". 

20. Unde este înţeleptul? Unde e cărturarul? Unde e cercetătorul acestui veac? 
Au n-a dovedit Dumnezeu nebună înţelepciunea lumii acesteia? 

21. Căci de vreme ce întru înţelepciunea lui Dumnezeu lumea n-a cunoscut prin 
înțelepciune pe Dumnezeu, a binevoit Dumnezeu să mântuiască pe cei ce cred 
prin nebunia propovăduirii. 

22. Fiindcă şi iudeii cer semne, iar elinii caută înţelepciune, 

23. Însă noi propovăduim pe Hristos cel răstignit: pentru iudei, sminteală; pen- 
tru neamuri, nebunie. 

24. Dar pentru cei chemaţi, şi iudei şi elini: pe Hristos, puterea lui Dumnezeu şi 
înțelepciunea lui Dumnezeu. 

25. Pentru că fapta lui Dumnezeu, socotită de către oameni nebunie, este mai 
înțeleaptă decât înţelepciunea lor şi ceea ce se pare ca slăbiciune a lui Dum- 
nezeu, mai puternică decât tăria oamenilor. 

26. Căci, priviţi chemarea voastră, fraţilor, că nu mulţi sunt înţelepţi după trup, 
nu mulți Sunt puternici, nu mulți sunt de bun neam; 

27. Ci Dumnezeu Şi-a ales pe cele nebune ale lumii, ca să ruşineze pe cei înţe- 
lepți; Dumnezeu Și-a ales pe cele slabe ale lumii, ca să le ruşineze pe cele tari; 
28. Dumnezeu Și-a ales pe cele de neam jos ale lumii, pe cele nebăgate în seamă, 
pe cele ce nu sunt, ca să nimicească pe cele ce sunt, 

29. Ca nici un trup Să nu se laude înaintea lui Dumnezeu. 

30. Din EL, dar, sunteţi voi în Hristos lisus, care pentru noi S-a făcut înţe- 
lepciune de la Dumnezeu şi dreptate şi sfințire şi răscumpărare, 

31. Pentru ca, după cum este scris: "Cel ce se laudă în Domnul să se laude”. 


Preotul: Pace ţie, cititorule. Citeţul: Şi duhului tău. Aliluia (de 3 ori). 
Evanghelia 


Preotul: Cu înţelepciune drepţi, să ascultăm Sfânta Evanghelie. Pace tuturor. Cre- 
dincioşii: Şi duhului tău. Preotul: Din Sfânta Evanghelie de la Sfântul apostol şi 
evanghelist Luca, citire. Credincioşii: Slavă Ţie, Doamne, slavă Ție. Preotul: Să 
luăm aminte. 


In vremea aceea, 

11. Iar pe când lisus mergea spre Ierusalim şi trecea prin mijlocul Samariei şi al 
Galileii, 

12. Intrând într-un sat, L-au întâmpinat zece leproşi care stăteau departe, 

13. Şi care au ridicat glasul şi au zis: lisuse, Învăţătorule, fie-Ți milă de noi! 

14. Şi văzându-i, EL le-a zis: Duceţi-vă şi vă arătaţi preoţilor. Dar, pe când ei se 
duceau, s-au curăţit. 

15. Iar unul dintre ei, văzând că s-a vindecat, s-a întors cu glas mare Slăvind pe 
Dumnezeu. 

16. Și a căzut cu faţa la pământ la picioarele lui lisus, mulțumindu-L. Şi acela 
era samarinean. 

17. Şi răspunzând, lisus a zis: Au nu zece S-au curăţit? Dar cei nouă unde sunt? 

18. Nu s-a găsit să se întoarcă să dea slavă lui Dumnezeu decât numai acesta, 
care este de alt neam? 

19. Și i-a zis: Scoală-te şi du-te; credinţa ta te-a mântuit. 


Slavă Tatălui şi Fiului şi Sfântului Duh. 


Pentru rugăciunile prea cuviosului Tău Nichifor, Milostive, curăţeşte mulțimea 
greşelilor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne, Dumnezeule, după mare mila Ta şi după mulțimea îndurări- 
lor Tale, cufăţeşte fărădelegile noastre. 


Stihiră: Cu braţele deschise spre cer te-a văzut, ucenicul tău, Sfinte Nichifor, iar 
plutirea ta în văzduh în vremea rugăciunii şi strălucirea dumnezeiască a feţei tale I- 
au încredinţat că vezi surâsul lui Dumnezeu. 


[Preotul: Mântuieşte, Dumnezeule, poporul Tău şi binecuvântează moştenirea Ta. 
Cercetează lumea Ta cu milă şi cu îndurări. Înalţă fruntea dreptmăritorilor creş- 
tini şi trimite peste noi milele Tale cele bogate pentru rugăciunile prea curatei Stă- 
pânei noastre Născătoarei de Dumnezeu şi pururea Fecioarei Maria; cu puterea 
cinstitei şi de viaţă făcătoarei Cruci; cu folosinţele cinstitelor Puteri Cereşti celor 
fără de trup; pentru rugăciunile cinstitului, măritului proroc, înaintemergătorului 
şi Botezătorului loan; ale Sfinţilor, măriților şi întru tot lăudaţilor apostoli; ale ce- 
lor între Sfinţi părinţilor noştri, mari dascăli şi ierarhi: Vasile cel mare, Grigorie 
de Dumnezeu cuvântătorul şi loan Gură de Aur, Atanasie cel mare, Chiril, Nicolae 
al Mirelor Lichiei şi Spiridon al Trimitundei, făcătorii de minuni; ale Sfinţilor, 
măriților, bunilor biruitori mucenici; ale Sfântului preacuviosului Nichifor cel 
lepros, grabnicul tămăduitor, ale prea cuvioşilor şi de Dumnezeu purtători 
părinţilor noştri: Grigorie Decapolitul, Nicodim cel sfinţit şi Dimitrie cel nou; ale 
Sfinţilor şi drepţilor dumnezeieşti părinţi loachim şi Ana; ale Sfântului (numele), a 
cărui pomenire o săvârşim astăzi şi pentru ale tuturor Sfinţilor, rugămu-ne, Mult- 
milostive Doamne, auzi-ne pe noi, păcătoşii, şi ne miluieşte pe noi. 


Doamne miluieşte (de 12 ori). 
Apoi ecfonisul: Cu mila şi cu îndurările şi cu iubirea de oameni... ] 


Dacă paraclisul se săvârşeşte fără preot, credinciosul zice această rugăciune: Voi 
trece ca o frunză uscată din această viaţă; Sfinte părinte Nichifor, iar atunci za- 
darnic îmi va părea rău că am cheltuit în deşertăciuni răstimpul acestei vieţuiri pă- 
mânteşti. De aceea, azi vin înaintea ta şi te rog, pune putere în mine ca să mă tre- 
zesc din nălucirile cele nebuneşti ale închinării la confort şi desfătări trupeşti. De 
volieşti, dăruieşte-mi sănătate; de vrei, dăruieşte-mi pace sufletească; dacă binevo- 
ieşti, vindecă-mi orbirea inimii. Însă un lucru îţi cer cu stăruință: dă-mi iubire de 
osteneală şi de rugăciune, ca prin acestea intrând în lucrarea poruncilor Evan- 
gheliei, să mi se lumineze viaţa cu strălucirea cea dumnezeiască a cuvintelor Dom- 
nului Hristos, spre a se înţelepţi până în sfârşit sufletul meu, cu binecuvântarea şi 
puterea Tatălui şi a Fiului şi a Sfântului Duh. Amin. 


Doamne miluieşte (de 12 ori). 


Cântarea a VII-a 


Irmos: Tinerii cei ce au mers din Iudeea în Babilon oarecând cu credinţa Treimii 
văpaia cuptorului au călcat-o. cântând: Dumnezeul părinților noştri, bine eşti cu- 
vântat. 


Stih: Sfinte Nichifor, tămăduieşte sufletele şi trupurile noastre. 


Hrană de praznic şi merinde pe cale te-ai făcut tuturor celor care pribegim în acest 
veac, Sfinte Nichifor, căci prin pilda răbdării şi a nevoinţelor tale ne umplem de 
nădejdea cea binecuvântată a harului lui Dumnezeu, care se face lucrător şi în vie- 
țile noastre. Nu înceta a ne milui până la cea din urmă suflare a vieţii noastre, ocro- 
tindu-ne cu tăria rugăciunilor tale. 


Stih: Sfinte Nichifor, tămăduieşte sufletele şi trupurile noastre. 


Miere adunată din mireasma florilor curăției şi sălăşluită în fagurele de ceară al tru- 
pului ţi s-au făcut rugăciunile, Sfinte părinte Nichifor, şi aprinzându-te cu focul 
Duhului Sfânt, ţi-ai topit vieţuirea în vederea Luminii celei nezidite a Preasfintei 
Treimi, prin a cărei neţărmurite milostiviri învredniceşte-ne şi pe noi a ne împărtăşi 
întru cunoştinţă cu Trupul şi Sângele Domnului. 


Stih: Sfinte Nichifor, tămăduieşte sufletele şi trupurile noastre. 


Sare a propovăduirii scoasă din străfundurile mulţimii pătimirilor pământeşti ne 
este vieţuirea ta, Sfinte Nichifor, căci cufundându-te în rugăciunea văzătoare de 
Dumnezeu, ai adus lumii daruri care vor fi cunoscute îndeobşte doar în vremea 
Judecăţii de Apoi. Presară şi în minţile noastre cuvintele grăite în Evanghelie, ca 
dobândind neîmprăştiere în rugăciune, să arvunească închegare, şi statornicie şi 
viaţa noastră lăuntrică. 


Slavă Tatălui şi Fiului şi Sfântului Duh. 


Pâine coaptă în focul multor osterieli ni se înfăţişează viaţa ta, Sfinte Nichifor, iar 
gustul ei cel dumnezeiesc ne curăță de împătimirile deznădejdii şi ale necredinţei, 
dăruindu-ne din saţiul odihnei în Dumnezeu. Primeşte şi sărmana noastră rugă- 
ciune şi, dăruindu-ne lumina cunoştinţei, deschide-ne ochii spre a pricepe înşelările 
cele multe ale zilelor noastre. 


Şi acum şi pururea şi în vecii vecilor. Amin (a Născătoarei de Dumnezeu) 


Zările cele de necuprins cu mintea ale cunoștinței dumnezeieşti se odihnesc pe 
umerii tăi, Născătoare de Dumnezeu, iar Heruvimii şi Serafimii se sfiesc dinaintea 
strălucirii slavei tale. Pentru aceea şi noi cei robiţi întunericului minciunilor noa- 
stre, punem înaintea ta picături de lacrimi, cerând prin tine iertare Fiului tău şi 
Dumnezeului nostru. 


Cântarea a VIII-a 
Irmos: Pe Împăratul Ceresc... 
Stih: Sfinte Nichifor, tămăduieşte sufletele şi trupurile noastre. 


Destăinuindu-ţi gândurile stareţului tău, Sfântul Antim, şi făcând ascultare fiind în- 
credinţat de sfinţenia vieţii lui, ai pornit pe urmele lui Hristos, cel care a făcut 
ascultare de Tatăl până la moarte şi încă moarte pe Cruce. Luminează-ne şi pe noi, 
ca prin amănunţita osebire a binelui de rău să cunoaştem pricinile păcatului şi, 
lepădându-ne de ele prin puterea spovedaniei, să ne slobozim de bezna patimilor. 


Stih: Sfinte Nichifor, tămăduieşte sufletele şi trupurile noastre. 


În focul cel dumnezeiesc al Sfintei Liturghii cufundându-te, ai aprins în tine tot ce 
ai trăit în afara Evangheliei, Sfinte Nichifor; şi unindu-te cu cugetele şi vieţuirea 
lui Hristos, ţi-ai deschis braţele inimii şi ai cuprins în dragostea ta întreaga fire 
omenească, făcându-te asemenea cu Cel care, din dragoste pentru om, a întins bra- 
țele sale pe Cruce şi a păşit în moarte, nimicindu-o cu dumnezeiască viaţă. 


Stih: Sfinte Nichifor, tămăduieşte sufletele şi trupurile noastre. 


Văzându-l strălucind pe stareţul Antim în vremea dumnezeieştii Liturghii, ai tăinuit 
în inima ta vederea slavei nematerialnice, Sfinte Nichifor, şi cerând cu stăruinţă 
mila lui Dumnezeu, la vremea rânduită te-ai împodobit şi tu cu venirea Luminii 
celei nezidite. Pentru aceasta şi noi cei pângăriţi în funinginea păcatului, venim cu 
lacrimi înaintea ta, cerându-ţi luminare sufletului şi sănătate trupului. 


Slavă Tatălui şi Fiului şi Sfântului Duh. 


Trupul şi Sângele Domnului primindu-L întru cuviinţă şi recunoştinţă, Sfinte 
Nichifor, s-a temeluit întru tine pământul cel nou al Ierusalimului de Sus, iar harul 
cuibărindu-se în miezul trupului tău, a ridicat către dumnezeire suspinul tău, fău- 
rindu-ţi din smerenie mireasmă a veacului ce va să fie. Pentru aceasta şi mulțime 


de noroade aleargă către sfintele tale moaşte, ca unele ce izvorăsc nenumărate mi- 
nuni şi binecuvântări. 


Şi acum şi pururea şi în vecii vecilor. Amin (a Născătoarei de Dumnezeu) 


Mărgăritar cu strălucire dumnezeiască al firii omeneşti te avem pe tine, prea curată 
Fecioară Marie, tu fiindu-ne comoară a dragostei şi a alinării în tulburările acestui 
veac. Spală-ne în lacrimi, mult milostivă Maică, ca înnoindu-ni-se cu strălucire 
haina Botezului, să ne învrednicim a primi Trupul şi Sângele minunatului tău Fiu şi 
Dumnezeului nostru. 


Stih: Să lăudăm, bine să cuvântăm şi să ne închinăm Domnului, cântându-l şi prea 
slăvindu-L pe Dânsul întru toţi vecii. 


Irmosul: Pe Împăratul Ceresc, pe care îl laudă Oştile îngereşti, lăudaţi-L şi-L prea 
înălţaţi întru toţi vecii. 


Cântarea a IX-a 


Irmos: Spăimântatu-s-a de aceasta cerul şi marginile pământului s-au minunat, că 
Dumnezeu S-a arătat oamenilor trupeşte şi pântecele tău s-a făcut mai desfătat de- 
cât Cerurile; pentru aceasta, pe tine, de Dumnezeu Născătoare, începătoriile Cete- 
lor îngereşti şi omeneşti te mărim. 


Stih: Sfinte Nichifor, tămăduieşte sufletele şi trupurile noastre. 


Ai băut până la fund paharul durerilor pământeşti şi te-ai împuternicit ca un viteaz, 
Sfinte părinte Nichifor, căci cu mintea lui Hristos ai săvârşit această nevoinţă, Du- 
hul Sfânt sălăşluind întru tine şi desluşindu-ţi toate subțirimile acestei căi. Pentru 
aceea şi noi cei prunci cu mintea, ne veselim de biruinţa ta dumnezeiască şi îţi ce- 
rem să ne dăruieşti acoperământul milei şi a bunăvoirii tale. 


Stih: Sfinte Nichifor, tămăduieşte sufletele şi trupurile noastre. 


Umplându-te încă din vremea vieţuirii pământeşti de slava învierii lui Hristos, s-a 
sfințit şi trupul tău, prea cuvioase Nichifor, căci chiar dacă întru cele văzute erai 
schilodit şi paralitic, înlăuntru erai pecetluit cu puterea purtării crucii, dintru a cărei 
slavă şi moaştele se fac bine mirositoare. Picură în inimile noastre mirul cuvintelor 
Evangheliei, ca strămutându-ne din tărâmul păcatului, să dobândim lacrimi de po- 
căinţă. 


Stih: Sfinte Nichifor, tămăduieşte sufletele şi trupurile noastre. 


Smerita ta îngropăciune s-a făcut într-o ceată de câțiva leproşi, Sfinte Nichifor, dar 
Eumenie, ucenicul tău, ştia că acela care este îngropat este sfânt înaintea lui Dum- 
nezeu. De aceea şi la vremea rânduită, când a dezgropat osemintele tale, l-ai bine- 
cuvântat cu valuri de bună mireasmă, spre a vesti lumii cele ce Domnul le-a făcut 
cu tine în taină, cât încă vieţuiai pe pământ. 


Slavă Tatălui şi Fiului şi Sfântului Duh. 


Făcându-se moaştele tale izvor de bună mireasmă şi minuni, poporul drept-cre- 
dincios a alergat către tine cu rugăciune, Sfinte părinte Nichifor, şi zugrăvindu-ți 
icoana în semn de cinstire, a mărturisit înaintea întregii Biserici puterea dată ţie de 
Dumnezeu. lar noi cei de peste vremi, auzind de strălucirea dragostei tale, te rugăm 
dăruieşte-ne şi nouă o boabă din ciorchinele cel prea bogat şi dumnezeiesc al mi- 
nunilor tale. 


Şi acum şi pururea şi în vecii vecilor. Amin (a Născătoarei de Dumnezeu) 


Mireasă nenuntită dăruită de firea omenească lui Dumnezeu, ne eşti, pururea Fe- 
cioară Marie, iar veşmântul tău cel dalb este plin de frumuseţea şi mireasma fecio- 
relnicelor flori cereşti. Miluieşte-ne pe noi cei cu mintea pângărită de înfierbân- 
tările îndulcirilor pământeşti ca, încredinţându-ne cu totul viaţa Fiului tău, să ajun- 
gem să gustăm nădejdea mântuirii, cea cu neputinţă de dobândit cu puteri ome- 
neşti. 


Apoi: 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 


Dacă nu este preot de faţă, diaconul, monahul sau mireanul rosteşte: Pentru rugă- 
ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


[Preotul zice Ectenia: Miluieşte-ne pe noi, Dumnezeule... la care îi pomeneşte pe 
cei pentru care se face paraclisul. ] 


Dacă paraclisul se săvârşeşte fără preot, aici vom zice: Sfinte părinte Nichifor, 
grabnic tămăduitorule, milostiveşte-te spre robii tăi aceştia... şi pomenim numele 
celor pentru care ne rugăm. Doamne miluieşte (de 12 on). 


Și se face otpustul: Doamne lisuse Hristoase, Fiul lui Dumnezeu pentru rugăciu- 
nile prea curatei Maicii Tale, ale Sfântului Nichifor cel lepros şi ale tuturor Sfin- 
ților, miluieşte-ne şi ne mântuieşte pe noi. Amin. 


Sfinte părinte Nichifor, cu nespusa ta blândeţe şi bunătate pleacă-te asupra noastră 
a sărmanilor, celor care te rugăm, şi cere de la Domnul pentru noi grabnică tămă- 
duire de cumplita nesimţire a sufletului, cea care ne îndobitoceşte şi ne alipeşte cu 
totul de materie. 


Dăruieşte sufletelor noastre leacul trezviei şi al rugăciunii, care tămăduieşte uitarea 
şi nestatornicia minţii. Luminează-ne şi pe noi a pricepe darul cel mare pe care 
Domnul ni-l face învrednicindu-ne a trăi în aceste vremuri ale pătimirilor, în care e 
tăinuită marea binecuvântare şi bucurie de a urma crucii lui Hristos. 


Însuţi ne învaţă, Sfinte Nichifor, a ne face părtaşi la bucuria suferinţei pe care tu ai 
trăit-o atât de dumnezeieşte. Iarăşi şi iarăşi cere de la Domnul pentru noi pocăință, 
spre a fi vindecaţi de nesimţirea sufletească şi de amorţirea şi întunecarea minţii, ca 
astfel să ne trezim la viaţa cea adevărată a lui Dumnezeu. 


Sursa: 
http://carticrestinemihai.blogspot.com/2020/09/sf-nichifor-cel-lepros-vad-surasul-lui.html 


